Россия АҚШнинг 60 нафар дипломатини чиқариб юборади ва Петербургдаги бош консулликни ёпади » Новости Узбекистана сегодня: nuz.uz\nНовости Узбекистана → Жахонда → Россия АҚШнинг 60 нафар дипломатини чиқариб юборади ва Петербургдаги бош консулликни ёпади\n30-03-2018 10:04 0 464 Рейтинг1 Чоп этиш\nРоссия АҚШнинг 60 нафар дипломатини чиқариб юборади ва Петербургдаги бош консулликни ёпади\nРоссия АҚШнинг «Скрипаль иши» бўйича ҳаракатларига жавобан Қўшма Штатлар Санкт-Петербургда бош консуллик очишига розиликни қайтариб олади ва 60 нафар америкалик дипломатни мамлакатдан чиқариб юборади. Бу ҳақда Россия ташқи ишлар вазири Сергей Лавров маълум қилди, дея хабар беради «РИА Новости» ҳабарига таяниб daryo.uz ёзмоқда\nВазир Россия дипломатларини чиқариб юборган бошқа давлатларга нисбатан ҳам шундай чоралар кўрилишини маълум қилди.\nРоссия ТИВ АҚШ дипломатлари бадарға қилинишини тасдиқлади. Улардан 58 нафари Москвадаги ваколатхона ва икки нафари Екатерингбургдаги консуллик ходимидир.\nДипломатлар 5 апрелгача Россияни тарк этиши лозим. Санкт-Петербургдаги бош консуллик биноси эса 1 апрелгача бўшатиб қўйилиши талаб қилинди.


hidoyat.uz – “Мовароуннаҳр” нашриётининг сайти - СЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2015 ЙИЛ 14-СОН)\nСЎРАГАН ЭДИНГИЗ... (“ИСЛОМ НУРИ” ГАЗЕТАСИ, 2015 ЙИЛ 14-СОН)\n2015 йил 3 ноябр\nСавол: Имомга иқтидо қилаётганда Фотиҳа ҳамда зам сурани ўқиш мумкин эмаслигини яхши биламиз. Лекин баъзиларнинг имом билан бирга пичирлаб қироат қилаётгани эшитилиб қолади. Бу ҳақда уламоларимиз нима дейишади?\nЖавоб: Имом Абу Ҳанифа (раҳматуллоҳи алайҳ) жаҳрий намозда ҳам махфий намозда ҳам имом орқасида турган кишини қироат қилмаслигини айтганлар.\nБу сўзларига Қуръони каримдан далил қилиб, Аъроф сурасининг 204-оятини келтиради: “Қуръон ўқилганда уни тинглангиз ва сукут сақлангиз! Шояд (шунда) раҳм қилингайсиз”.\nАбу Ҳурайра (розияллоҳу анҳу)дан ривоят қилинади: «Расулуллоҳ (соллаллоҳу алайҳи ва саллам): “Кимни (намозда) имоми бўлса, имомнинг қироати унинг учун қироатдир”, деб марҳамат қилганлар».\nЖобир (розияллоҳу анҳу)дан ривоят қилинади: «Пайғамбаримиз (соллаллоҳу алайҳи ва саллам): “Албатта, имом унга иқтидо қилиниши учун қўйилгандир. Бас, агар (имом) такбир айтса, такбир айтинглар ва агар қироат қилса, жим туринглар”».\nСавол: Масжидларда намоз ўқиётганларнинг олдидан бемалол ўтиб кетиш ёки орқасидаги кишининг намозни тугатишини кутмасдан туриб кетиш ҳоллари учрайди. Бунинг ҳукми ҳақида тўхталиб ўтсангиз...\nЖавоб: Пайғамбаримиз бир ҳадисларида “Агар одамлар намоз ўқиётганнинг олдидан ўтиш қандай катта гуноҳ эканлигини билганларида эди, 40 (кун ёки 40 ой ёки 40 йил) бўлса ҳам кутар эдилар”, деб марҳамат қилган эканлар (Муттафақун алайҳ). Аслида, ривоятда уч хил муддат кўрсатилмаган, балки Пайғамбаримиз мазкур ҳадисларида 40 сонини тилга олганлар, холос. Уламолар эса 40 сонини уч хил талқин қилиб, 40 кун, 40 ой ёки 40 йил деб фатво беришган.\nСавол: Кишилар орасида ўз мансаби ва бойлигига ишониб бошқаларни менсимаслик, такаббурлик қилиш ҳоллари учраб туради. Булар ҳақида шариатда нима дейилган?\nЖавоб: Ҳақиқатан ҳам кишилар орасида бойлиги ва мансабига орқа қилиб, бошқаларни менсимаслик ҳоллари учраб туради. Ислом шариати инсонларни кибр қилишдан, манманлик ва бошқаларни менсимасликдан қайтаради. Бу каби сифатлар шайтони лаъиннинг сифатларидандир. Зеро, шайтон ҳам такаббурлиги, манманлиги сабаб Аллоҳ даргоҳидан қувилган.\nҚуръони каримда Исро сурасининг 37-оятида бундай марҳамат қилинади: «Ер юзида кибрланиб юрмагин! Чунки сен (оёқларинг билан) зинҳор ерни теша олмайсан ва узунликда тоғларга ета олмайсан».\nЯҳё ибн Жаъдадан ривоят қилинади: «Расулуллоҳ (соллаллоҳу алайҳи ва саллам) айтадилар: “Кимнинг қалбида мисқол заррасидек кибр бўлса, жаннатга кирмайди”» (Имом Муслим ва Имом Аҳмад ривояти).\nҚуръони каримда Наҳл сурасининг 23-оятида бундай марҳамат қилинади: «Шубҳа йўқки, Аллоҳ уларнинг яширган нарсаларини ҳам, ошкор қилган нарсаларини ҳам билур. Албатта, У мутакаббирларни севмас».\nИёз ибн Ҳимордан ривоят қилинади: «Пайғамбаримиз (соллаллоҳу алайҳи ва саллам) бундай дедилар: “Аллоҳ таоло менга умматларингиз тавозели бўлсинлар, бир-бирларига такаббурлик қилиб ҳаддан ошмасинлар ва ўз ҳақларида фахрланиб гапирмасинлар, деб ваҳий қилди”» (Имом Муслим ривояти).\nМутакаббирлик, манманлик ва бошқаларни менсимаслик оғир гуноҳдир.\n1110 марта ўқилган.


Журнал "Экономический Вестник Узбекистана" » (O´zbek) Mahalliy ishlab chiqaruvchilar forumi\nГлавная | Новости | (O´zbek) Mahalliy ishlab chiqaruvchilar forumi\n(O´zbek) Mahalliy ishlab chiqaruvchilar forumi\nНаманганда тўқимачилик ва енгил саноат соҳасини ривожлантириш, соҳага замонавий технологияларни татбиқ этиш орқали ишлаб чиқариш ҳажми ва экспортини янада ошириш масаласига бағишланган бизнес— форум бўлиб ўтди.\nВилоятда тўқимачилик ва енгил саноат йўналишида 2009-2014 йилларда 11 лойиҳа амалга оширилиб, 31 миллион доллардан зиёд сармоя ўзлаштирилди. Шаҳар ва туманларда 23 миллион доллардан ортиқ инвестиция киритилган ҳолда тикувчилик йўналишида замонавий кичик корхоналар ташкил этилди, натижада 5 мингдан зиёд янги иш ўрни яратилди.\nШу даврда “Ўзбекенгилсаноат” давлат акциядорлик компанияси таркибига кирувчи йигирмадан зиёд корхона томонидан 144,4 миллиард сўмлик маҳсулот ишлаб чиқарилди. Жорий йилнинг биринчи чорагида ҳудудларни ижтимоий-иқтисодий ривожлантириш дастурига кўра, вилоятда 18 янги ишлаб чиқариш объекти фойдаланишга топширилди. Шундан бештаси тўқимачилик саноати ва тикувчилик йўналишидаги лойиҳадир.\n– Соҳа ривожида маҳаллий хомашё ва меҳнат ресурсининг етарлилиги, қулай инвестицион муҳит ва давлатимиз томонидан яратилаётган кенг шароитлар муҳим омил бўлаётир, – дейди “Наманган момиқ сочиқлари” масъулияти чекланган жамияти раҳбари Ғиёсиддин Бобохонов. – Икки юзга яқин ишчи меҳнат қилаётган корхонамизда 400 дан зиёд турдаги маҳсулот ишлаб чиқарилмоқда ва унинг асосий қисми экспортга йўналтирилмоқда.\nЙил якунига қадар саноат салоҳиятини ривожлантириш дастурига кўра, вилоятда 20 миллион доллардан зиёд маблағ йўналтирилиб, 10 қўшимча лойиҳани амалга ошириш ва 600 га яқин янги иш ўрни яратиш режалаштирилган.


Ҳаммамиз ҳам ўғил уйлантирсак, қиз чиқарсак – фарзандларимизнинг бахту камолини кўрсак, деб орзу қиламиз. Меҳнатларимиз ҳам, дуоларимиз ҳам фарзанди зурриёдларимиз учун.\nШу табиатимизга кўра, қизимизга совчи келса, “Уйи борми, тайинли иш жойи борми, машинаси борми? деб бошлаган саволимиз айланиб-айланиб ётоқхона кровати, кир машинаси, музлатгич, чангютгич кабиларга боради ва қайнота-қайнонаси билан бирга яшайдими, алоҳидами? қабилида юзлаб саволлар сўралади.\nАммо шу саволлар ичида кўпинча асосий саволлар сўралмай қолади: Раббини танийдими, Ибодатга маҳкамми, Қуръони каримни ўқийдими, ҳалол-ҳаромни биладими? Эртага туғилажак фарзандларига ҳалол луқма едириш учун тунни кунга улаб ишлайдими?\nЗеро, дунё ҳаётидан мақсад – Жаннатга эришмоқдир. Жаннатга етишмоқ эса Аллоҳ таолонинг розилиги билан бўлади. Раббимизнинг ризоси эса Унинг амрларини бажармоқ, қайтарганларидан қайтмоқ туфайли ҳсоил қилинади. Табиийки, икки ёшнинг биргаликда ҳаёт кечириши ҳам Жаннатга эришиш йўлидаги қадамлардан биридир. Қачонки ёшлар шунга интилса!\nАммо шунча нарсани биламиз-у, динимиз биз мусулмон оилаларнинг қачон кундалик ҳаётига айланишини билмаймиз. Ёшларимиз қачон намоз билан туриб, намоз билан ётишни одат қилади. Қуръони каримни ҳаёти марказига қачон қўяди. Қачон Қуръон деб нафас олиб, Қуръон дея нафас чиқаради? Шуни англаб олмоғимиз учун бизга қабристонларда ўтганлар ортидан ўқишимиз керак бўлган суралар, оятлар талқин этилди. Туғилганда ўқидик, жанозада ўқидик, очилишда ўқидик, ёпилишда ўқидик... Тирикларнинг ўқиганларни уқиб олишига эҳтиёжи йўқ каби тушундик ва ўзимизга зарур бўлган иштиёқ ила ўқимадик...\nСаволни тўғри сўрашимиз керак. Бу йигит қўлни қўлга, кўнгилни кўнгилга боғлаб йўлга чиқяптими? Шу қизга Жаннатда ҳам етишмоқни ният қиляптими?\nЖаннатда ҳам бирга бўладиган жуфтларни сўрайлик.\nЖаннатда ҳам бирга бўладиган жуфтларни топайлик.\nЖаннатдаги жуфтимиз бўлсин дея жуфтимизнинг қадрига етайлик.\nРаббимиз дунёдаги уйларимизни Жаннат тимсоли ўлароқ гўзал ҳаёт кечирмоғимизни ва охиратда Жаннатига ва жамолига етишмоғимизни насиб айласин.\n“Пул емас ота” жоме масжиди имом-хатиби Музаффархон АЪЗАМ тайёрлади.\nДругие материалы в этой категории: « Исломга амал қилиш саломатлик гаровидир!\tХусумат-ёмон одат »


Тошкент, Ўзбекистон (UzDaily.uz) -- 2016-йилнинг 28-апрель куни Сеулда (Жанубий Корея) INVEST IN UZBEKISTAN бизнес-форуми бўлиб ўтади. Форумга Ўзбекистон давлат Рақобат қўмитаси ва Корея биржаси ташкилотчилик қилишмоқда.\nТадбирда Ўзбекистон Республикаси Бош вазирининг биринчи ўринбосари – Молия вазири Рустам Азимов раҳбарлигидаги делегация иштирок этади.\nШунингдек, форум ишида кимё ва электротехника саноати, қурилиш материаллари ишлаб чиқариш, ёқилғи-энергетика мажмуаси, машинасозлик ва темир йўллари ташувчилари, шунингдек истеъмол товарлари, молия ва бошқа соҳасидаги ўзбекистонлик вакиллар қатнашиши кутилмоқда.\nФорум давомида Ўзбекистон делегацияси томонидан мамлакатимиз иқтисодиётининг барча соҳалари ва тармоқларидаги инвестицион имкониятлари намойиш этилади.\nКорея компаниялари, камида 15 фоиз хорижий сармоя улуши қўшилиши кутилаётган 50 дан ортиқ акциядорлик жамиятларининг молия-хўжалик ишлари билан танишиш имкониятига эга бўладилар.


Қозоғистонда 6 ёшли бола қўлидаги лазерли ёритгич портлаб кетди\n17:06 / 11.02.2016\nҚозоғистоннинг Рудний шаҳрида истиқомат қилувчи олти яшар болакайнинг қўлидаги лазерли ёритгич портлаб кетди. Бу ҳақда «Интерфакс» Қустанай вилояти ички ишлар бошқармасига таяниб хабар тарқатмоқда.\nМанба берган маълумотга кўра, она ўз ўғлига 5-6 сантиметр узунликдаги лазерли ёритгич қурилмаси сотиб олиб берган. Болакай уни нам қўллари билан ушлаган пайтда у портлаб кетган. Портлаш натижасида боланинг қўли куйган.\n«Бу ўринда криминал асос йўқ. Чунки она ўз ўғлига ўйинчоқ совға қилган. Полиция уларга судга мурожаат қилишни маслаҳат бермоқда», — дейилади маҳаллий ИИБ хабарида.\nЭслатиб ўтамиз, 2013 йилнинг 1 мартидан бошлаб Ўзбекистонда лазерли ёритгичларнинг республика ҳудудида четдан олиб кирилиши ва сотилиши тақиқланганди. Қарорга кўра лазерли кўрсаткичлар одамга ва ҳаво кемаларига қаратиш зарарли саналади.


Филиппин БМТнинг инсон ҳуқуқлари экспертларини мамлакатга киритмоқчи эмас\nЖаҳон 20:04 / 11.09.2019 3321\nФилиппин ташқи ишлар вазири Теодоро Локсин ҳукумат БМТнинг Филиппинда инсон ҳуқуқларига амал қилиниши бўйича доклад тайёрлаш устида ишлаётган экспертларини мамлакатга киритмоқчи эмаслигини маълум қилди. Бу ҳақда ABS-CBN телеканали маълум қилди.\nИюлда БМТнинг инсон ҳуқуқлари бўйича кенгаши Филиппинда инсон ҳуқуқларининг ҳимояланиши билан боғлиқ вазият, жумладан гиёҳванфурушликка қарши кураш доирасида судламасдан қатл этишлар ҳақида доклад тузилишини кўзда тутувчи резолюцияни қабул қилганди. Манила бу резолюцияни рад этган.\n“Мен улар бу ерга келиб, чинлигини тасдиқлай олмайдиган барча нарса ҳақида гапиришларини истамайман. Мен уларга бундай имкониятни бермайман”, деб айтган Локсин.\nRappler порталининг таъкидлашича, вазир БМТ экспертларини “нохолисликда” айблаган ва уларни “разиллар” деб атаган. Шу билан бирга Локсин Филиппин БМТнинг инсон ҳуқуқлари бўйича кенгаши билан алоқаларни узиш ниятидамаслигини таъкидлаб ўтган.\n2016 йил майида сайланган Филиппин президенти Родриго Дутерте гиёҳвандлар ва гиёҳвандфурушларга қарши катта кўламли кураш олиб бормоқда. Жаҳон ҳамжамияти мамлакатда гиёҳвандфурушликка қарши курашишнинг кескин усулларини қоралаб келади. БМТ экспертлари мамлакат раҳбариятини тартибсиз қотилликларга қарши туришга ва тўлақонли суд тафтиши ўтказилмаган гумонланувчиларни қатл этишдан воз кечишга чақириб келишади.


ҚАДР СУРАСИНИНГ ТАФСИРИ | Siyrat.uz\n19:57 Июнь 27, 2016\nЛайлатул Қадрнинг ушбу ном билан аталишининг сабаби – бу кечанинг қадри улуғлигидан, шу кечада бандаларнинг бир йиллик тақдирлари ўлчанадиган, ҳал қилинадиган бўлганидан эканини аввал ҳам айтиб ўтдик.\nУшбу оятда зикр қилинаётган ҳодиса, яъни Қуръоннинг нозил қилиниши унинг Лавҳул Маҳфуздан бу дунё осмонига нозил қилилишидир. Бу маъно Ибн Аббосдан ривоят қилинган. Ана ўша ҳодиса Қадр кечасида бўлганини ушбу оят очиқ-ойдин айтиб турибди. Қуръони Карим бу дунё осмонидан Пайғамбаримизга бўлиб-бўлиб, йигирма уч йил давомида нозил қилинган.\nДемак, ушбу ояти кариманинг маъноси «Биз Қуръонни Лавҳул Маҳфуздан бу дунё осмонига Қадр кечасида нозил қилдик» бўлади. Бу ҳақиқатни Аллоҳ таолонинг Ўзи таъкидлаб айтмоқда.\nУшбу оят тафсирида аллома Ибн Касир, жумладан, қуйидагиларни ёзганлар: «Бир киши силоҳ олиб, Аллоҳнинг йўлида минг ой жиҳод қилгани ривоят қилинди. Расулуллоҳ соллаллоҳу алайҳи васаллам ва мусулмонлар бундан ажабландилар. Расулуллоҳ соллаллоҳу алайҳи васаллам ўз умматларига ҳам шундай бўлишини орзу қилиб:\n– Роббим, менинг умматимни умматлар ичида умри қисқа, амали оз қилдинг! – дедилар.\n– Лайлатул Қадр сенга ва умматингга ўша одам жиҳод қилган минг ойдан яхшироқдир, – деди Аллоҳ таоло».\nУшбу оятдаги «Руҳ»дан мурод Жаброил алайҳиссаломдир. Қадр кечасида Жаброил алайҳиссалом бошчиликларида фаришталар Аллоҳ таоло келаси йилгача тақдир қилган ишлар ила тушадилар. Бу ҳам Қадр кечасининг шарафини оширадиган ишдир.\nЛайлатул Қадрнинг учинчи фазилати қуйидаги оятда баён қилинади:\nЯъни Қадр кечаси тонг отгунча салом – тинчлик-омонлик кечасидир. Унда фаришталар мўминларга салом берадилар. Унда Аллоҳ таоло инсонларга фақат тинчлик-омонликни тақдир қилади.\nУламоларимиз Қадр кечасининг қайси кеча эканини тайин қилишда Набий соллаллоҳу алайҳи васалламнинг «Лайлатул Қадр Рамазоннинг йигирма еттинчи кечасида», деган ривоятларини ихтиёр қилганлар.\nМуҳаммад соллаллоҳу алайҳи васаллам: «Кимки Қадр кечасини иймон билан ва савоб умидида бедор ўтказса, унинг барча гуноҳлари кечирилади», – деганлар. Бу кечани бедор ўтказиш ибодат билан, яъни намоз ўқиш, дуо қилиш, истиғфор айтиш ва Қуръон қироати билан бўлади.\nАввалги мақолаРАМАЗОНДА САЛОВОТ АЙТИБ ВАЪДА ҚИЛИНГАН ИККИ ДУНЁ ЯХШИЛИКЛАРИГА ЭРИШАМИЗ\nКейинги мақола ҚАДР КЕЧАСИНИНГ БЕЛГИ ВА АЛОМАТЛАРИ


Бугун оқшоми. «Янги Ўзбекистон»да ўтадиган мушакбозлик, ўзини осиб ўлдирган икки қашқадарёлик вояга етмаган қиз, ҳибсга олинган Путин яхтаси – Bugun.uz\nЖамият, Жаҳон - 21:00 · 07.05.2022\nБугун оқшоми. «Янги Ўзбекистон»да ўтадиган мушакбозлик, ўзини осиб ўлдирган икки қашқадарёлик вояга етмаган қиз, ҳибсга олинган Путин яхтаси\nТошкентдаги мушакбозлик «Ғалаба боғи»да эмас, «Янги Ўзбекистон» боғида бўлиб ўтади.\nТошкент шаҳрида 9 май — Хотира ва қадрлаш кунига бағишлаб байрам салюти отилади, хабарингиз бўлса керак. Ўша мушакбозликни кўпчилик пойтахтнинг Олмазор туманида жойлашган «Ғалаба боғи» мажмуасида бўлади, деб ўйлаяпти. Лекин ундай эмас (экан), Telegram’даги «Нигоҳ» канали салютлар «Янги Ўзбекистон» боғида бўлиб ўтишини маълум қилди. Отилаётган салютлар қайси маблағлар эвазига, қанчага тушгани, қайси компанияга топширилгани ва ҳоказо маълумотлар маълум эмас (буни ҳамма-ҳамма билишини хоҳлардик, чунки сифатли салютлар анча қиммат туради).\n«Иссиқлик электр станциялари» қошидаги компания ўтказган тендерда жамиятга тегишли бошқа икки компания қатнашиб ғолиб бўлди. Энди тушунгандирсиз тепада нега мушакларнинг молиявий манбаси ва уни ким амалга оширгани ҳақида бош қотирганимизни?!\n«Талимаржон иссиқлик электр станцияси»\nФото: «Иссиқлик электр станциялари» ахборот хизмати\n«Etender.uzex.uz» порталида 5 май куни «Иссиқлик электр станциялари» акциядорлик жамиятига тегишли «Талимаржон иссиқлик электр станцияси» томонидан ўтказилган тендер бўйича маълумот жойланди. Тендер талабига кўра, ғолиб компания 2022 йил давомида «Талимаржон иссиқлик электр станцияcи»нинг энергоблокларидаги энергодвигателларнинг механизмларини таъмирлаб бориши керак бўлган.\nМаълумотга кўра, тендер 15 апрель куни кўриб чиқилган бўлиб, унда «Иссиқлик электр энергиялари» АЖга тегишли ва алоқаси бор икки компания: «Ўзбекенерготаъмир» АЖ ва «Ўзенергосозлаш» МЧЖ қатнашган. «Ўзбекенерготаъмир» акциядорлик жамияти ишларни 1 миллиард 104 миллион сўмга бажаришни таклиф қилиб, ғалаба қозонган. МЧЖларнинг расмий маълумотлари ҳақида ушбу манзилга ўтиб ўқишингиз мумкин.\nТошкент-Водий йўналишларидаги поездлар икки кунга тўхтаб қолганининг сабаби маълум бўлди: Қамчиқда сел оқибатида поездни электр билан таъминловчи устун қулаган.\nБу ҳақда Фавқулодда вазиятлар вазирлиги ахборот хизматининг (энди) хабар беришича, Қамчиқ довонида 4 май куни соат 21:30 да кузатилган кучли ёғингарчилик оқибатида поездни электр қуввати билан таъминловчи таянч устуни қулаган. Бунга Ангрен–Поп электрлаштирилган темир йўлининг 19-километрдаги «Кўл» стансиясига олиб борувчи автомобил йўлининг ювилиши сабаб бўлган.\nЮзага келган вазият оқибатларини бартараф этиш мақсадида тезкор штаб тузилиб, йўлда таъмирлаш ишлари олиб борилган, электр таянч устуни ҳамда йўл остидан қўшимча сел ўтказгич қуриш ишлари амалга оширилган. Шунингдек, автомобил йўлида сел, тошқин оқибатларини бартараф этиш ва ёғингарчилик сувларини беталофат ўтказиб юбориш мақсадида, сув ўтказиш иншоотларини ва кюветлар ҳам тозаланган.\nОчиқлик томон яна бир қадам: Ўзбекистонда оффшор компаниялар бенефициарларини эълон қилиши мажбурий бўлиши мумкин.\nАдлия вазирлиги томонидан «Охирги бенефициар мулкдорлар ягона давлат реестри тўғрисида»ги қонун лойиҳаси ишлаб чиқилди. Унда «охирги бенефициар мулкдор» тушунчасининг аниқ мезонлари, охирги бенефициар мулкдорлар тўғрисидаги маълумотларни тақдим қилмайдиган ташкилот ва корхоналар белгиланмоқда.\nУшбу қонун қабул қилинса, айрим тадбиркорлик субъектларида (асосан оффшор зоналар ва чет эллик элементи мавжуд тадбиркорлик субъектлари) ўзларининг охирги бенефициар мулкдорларини ошкор қилиш мажбурияти бўлади (Жаҳонгир Усмонов ва «Эзгу мақсад» жамоат фонди кейси эсингиздами?).\nШунингдек, лойиҳада барча учун очиқ бўлган охирги бенефициар мулкдорлар ягона давлат реестрини шакллантириш таклиф этилмоқда. Ундаги маълумотларни камида ҳар чоракда янгилаш назарда тутилади. Реестрда ёпиқ турдаги маълумотлар (шахсга доир маълумот) ҳам бўлиши қайд этилган.\nҚашқадарёдаги даҳшат: Қарши шаҳрида 14 ёшли қиз, Қамаши туманида эса 16 ёшли қиз ўз жонига қасд қилди.\nҚашқадарё вилоятида кетма-кет икки кун вояга етмаган қизлар ўз жонига қасд қилди. 5 май куни қамашилик 16 яшар қиз, 6 май куни эса қаршилик 14 яшар қиз (ҳозирча) номаълум сабабларга кўра ўзини ўлдирди. Икки ҳолат ҳақида ҳам «Nasafnews» хабар берган.\nҚамаши туманидаги 16-мактабнинг 9-синфида таҳсил олган қиз дарсдан сўнг уйига бориб, арқон билан ўзини осиб, жонига қасд қилган ва вафот этган. Маълумотларга кўра, воқеадан аввал ўқитувчилардан бири уни телефондан фойдалангани учун тергаган ва дарс вақтида телефон ишлатиш мумкин эмаслигини айтган.\nҚарши шаҳридаги 35-умумий ўрта таълим мактабининг 7-синфида ўқиган 16 яшар қиз эса номаълум сабабга кўра 6 май куни 23:00 ларга ўзини осган.\nҲозирда икки ҳолат бўйича ҳам тегишли ҳудудий прокуратураларда терговга қадар текширув ҳаракатлари ўтказилмоқда.\nПутин: 9 майдаги нутқи, Алина Кабаевага қарши санкциялар, ҳибсга олинган «Шаҳризода».\n«Reuters» агентлигига кўра, Россия президенти Владимир Путин 9 май арафасида «Ту-160» стратегик бомбардимончи ва «Ил-80» қўмондонлик самолётини кўрсатиб, Ғарбга «қиёмат куни» ҳақида огоҳлантириш юборади.\nХабарга кўра, Авлиё Василий собори узра парвоз қиладиган «Ил-80» Россия президентининг мобил қўмондонлик марказига айланиши таъкидланган. Кучли технология билан таъминланган, «Қиёмат» номини олган ушбу самолёт ҳақида батафсил маълумот мавжуд эмас. Россия буни давлат сири деб ҳисоблайди.\nЕвропа Иттифоқи Россия Миллий медиа гуруҳи раҳбари, собиқ гимнастикачи Алина Кабаевага қарши санкциялар жорий этишни таклиф қилди. Журналистлар Россия президенти Владимир Путин билан яқин алоқада бўлган Кабаеванинг исми кўрсатилган ҳужжат лойиҳасини қўлга киритган. Бироқ у Европа Иттифоқининг 27 аъзо давлати томонидан тасдиқланиши керак.\nҒарб давлатлари «кутилмаган жавоб»дан қўрқиб ҳали бери унга нисбатан санкция киритмаган Путиннинг «рафиқаси» — Кабаева ҳақида қисқача бу ерда ўқишингиз мумкин.\nИталияда Путинга қарашли экани айтилган 700 миллион долларлик дунёдаги энг қиммат «Шаҳризода» мегаяхтаси хибсга олинди. Олиб борилган суриштирувда «Шаҳризода»нинг расмий эгаси ва Украинадаги уруш сабабли санкция остида қолган россиялик тадбиркорлар ўртасида иқтисодий ва бизнес алоқалари мавжудлиги аниқланган.\nШундан сўнг Италия Иқтисодиёт ва молия вазири Даниэле Франко яхтани мусодара қилиш тўғрисидаги буйруқни имзолаган. Мамлакат полицияси яхта эгасини топиш учун қўлидан келганича ҳаракат қилаётганини маълум қилган.\n«Шаҳризода»нинг эгаси кимлиги номаълум, бироқ АҚШ расмийлари «New York Times»га яхтанинг Путинга алоқадорлиги ҳақида маълум қилган, аммо тафсилотларни келтирмаган. Муҳолифатчи Алексей Навальнийнинг тарафдорлари ҳам уни Россия президентига алоқадорлигини айтган. Бошқа версияларга кўра, яхта «Роснефт» раҳбарларидан бири бўлган тадбиркор Эдуарду Худайнатовга тегишли бўлиши мумкин. Унга нисбатан Европа Иттифоқи санкция қўлламаган.


Жамшид Кенжаев иши бўйича суд. Тиббиёт ходимлари тингланди\n18:33 / 04.02.2019\nЖорий йилнинг 21 январь куни жиноят ишлари бўйича Тошкент шаҳар судида Жамшид Кенжаев иши бўйича суд жараёни бошланганди. Суд мажлисининг дастлабки кунида судланувчилар сўроқ қилинган, кейинги мажлисда гувоҳлар тингланганди.\nБугун, 4 февраль куни ушбу иш юзасидан давом этаётган суд жараёнининг навбатдаги мажлиси бўлиб ўтди.\nKun.uz мухбири хабар беришича, суд мажлисида воқеа жараёнида давлат суд эксперти Шухрат Ражабов ва клиник ординатор, тез ёрдам шифокори Рўзиқул Шербўтаев гувоҳ сифатида тингланган.\n«9 август куни Миробод туман катта терговчиси Умаров томонидан чиқарилган қарор асосида Кенжаевнинг мурдасида текширув ўтказганман. Текширувга кўра, ташқи томондан Кенжаевнинг танасида узунлиги 1 см, кўкрак қафаси олд юзаси қўлтиқ ости қовурғаси остида танага нисбатан кўндаланг йўналган санчиб кесилган яра бор эди. Иккинчи яра кўкрак қафаси олд юзаси ўнг томонда қўлтиқ ости олд чизиғи бўйлаб 10-қовурға остида танага нисбатан кўндаланг жойлашган ўлчамлари 4,5га 1 сантиметрлик жароҳат чоклари тикилган. Бошқа яралар думба соҳасида чуқурлиги 4-5 сантиметрни ташкил этган. Бошнинг ўнг чакка, тепа, энса соҳаларида жами 6та яра мавжуд бўлган. Чап қўл, тирноқ, бармоқ ички ва ташқи қисмида аналогик яралар мавжуд. Қовоқ соҳасида ва ўнг елка бўғинида қонталашлар қайд этилган.\nЎлимга сабабчи бўлган жароҳат - қорин деворини тешиб ўтиб жигар, ичаклар ва пастки вена шикастланишига сабаб бўлган санчиб кесилган яраси сабаб гемалогик шок, ички ва ташқи қон кетишларидан юз берган.\nКенжаевнинг қонида алкоголь аниқланган. Унинг даражаси тирик одамларда ўрта даражадаги мастлик ҳолатига тўғри келади. Бу даражада одам ўзини бошқара олади. Ҳолатни янада аниқлаштириш учун комиссиявий таркибда экпертиза мақсадга мувофиқ», деган мутахассис.\nШундан сўнг, суд экспертига суд мажлисида саволлар бериб ўтилган. Марҳум қийналиб ўлган ёки ўлмагани борасидаги фикри сўралганида, «қийналиб ўлган» дея жавоб берди.\n«Шаҳар тез-тиббий ёрдам бўлимида кўчма бригада шифокори бўлиб ишлаганман. Бизга соат 00:48 ларда сигнал бўлганидан сўнг воқеа жойига етиб бордик. Тахминан 8-9 дақиқада бордик. Борганимизда ўрта ёшли шахс чалқанча ётган, қонга беланган, жароҳатлар олган ҳолатда аниқланди. Биринчи ёрдам кўрсатишга киришдик. Керакли муолажалар қилинди. Ёнимда фелдьшерим бор эди. Яқин ҳудуддаги 7-шаҳар клиник шифохонаси хирургия бўлимига зудлик билан олинди.\nБорганимизда беморнинг бошига ёстиқ қўйилган эди. Қон кетиш аломатлари кузатилди. Бемор ҳушсиз, аҳволи оғир эди. Қон босими жуда паст чиқди. Қон босимини кўтарувчи ва қон тўхтатувчи воситалардан фойдаландик. Йўлда бемор жудаям қаттиқ оғриқ борлиги ҳақида айтди.\nЖароҳатлар сони кўплигини ҳисоб олиб, тезроқ олиб боришни ўйладик. Беморнинг бошига қўйилган ёстиқ қонга беланди.\nҲаётий муҳим кўрсаткичларнинг ёмон тарафга ўзгарганини кўриш мумкин эди. Беморни шифохонага етказиб бордик. Бу мўъжиза эди», дея таъкидлаб ўтди биринчи ёрдам кўрсатган шифокор.\nБугунги суд мажлиси сўнгида жабрланувчи, беморнинг турмуш ўртоғи судга илтимоснома киритди. Унга кўра, иш ҳужжатларига марҳумнинг ўлими билан якунланган пичоқбозлик жараёни акс этган видеоёзувни қўшиш сўралганди. Шунингдек, жабрланувчи томон айбланувчилар сифатида 4 киши эмас, 11 кишини кўришни истаётганини, марҳум бир фарзанди ва отасининг боқувчиси бўлганини инобатга олиб, маънавий ва моддий зарарни қоплаш сўралган.\nСуд жабрланувчининг илтимосномасини қисман қаноатлантирди. Видеотасвир туширилган диск иш ҳужжатларига қўшиб кўриб чиқилиши айтилди. Зарарни қоплаш масаласи суд ҳукмига биноан амалга оширилиши тушунтирилди.


Меҳрнинг адоқсиз жилвалари\nОзод одам шод, фаровон,\nЧирчиқда бор ГЭС чарағон,\nДарёларнинг буриб изин,\nФарҳод топар ўз Ширинин.\nОчиғи, пойтахтга туташиб кетган Тошкент вилоятига илк қадам ранжида қилган чоғларим, бу гўша одамларидаги мағрурлик ва фахр-ифтихор ҳисси мени беҳад ҳайратлантирган эди. Чиндан ҳам, бунинг ўзига хос сабаблари бор эди. Чунки, нон шаҳри дея тилдан тушмайдиган пойтахт ҳамда Тошкент вилояти азал-азалдан жон ришталари бир-бирига пайванд бўлиб кетган маъволардан саналади. Шунинг учун бу эл одамлари билан икки шингил суҳбатлашиб қолгудек бўлсангиз, туғилиб ўсган юртлари тўғрисидаги мислсиз афсона ва ривоятларни шу қадар кўтаринки кайфият, баланд руҳ билан айтиб беришадики, беихтиёр, қойил қолмасдан ҳеч иложингиз қолмайди.\nБу ердаги инсонларда яшаб келаётган болаларча пок ва беғубор туйғулардан ҳамда самимий ишончдан беихтиёр ғайратингиз ортади. Ўзингизда она юртга меҳр туйғусини шоирларнинг кўнгли тубидан отилиб чиққан юқоридаги дилбар ва ўйноқи сатрлардаги каби рўй-рост ҳис эта бошлайсиз. Қолаверса, бундай сатрлар одамларни ўз юртидан фахр ва ғурурланишга доимо чорлаб туради.\nОзод одам шод, фарОвон\nҚут-барака томчиларидан яшнаган адирлар, ҳосили пишиб етилиб, еллар бошларини оҳиста силаётган бепоён буғдойзорларни кезиб, эл-улусга нон-насиба, ризқ-рўз тилаган меҳнаткаш ва қўли қадоқ воҳа меҳнат аҳлининг саъй-ҳаракатларига ҳар қанча тасаннолар айтса арзийди. Ва шу аснода эртаклардаги сўлим ошёнларни ёдга соладиган Тошкент воҳасининг бугунги қиёфаси бутун бўй-басти билан гавдаланади.\nТошкент вилоятига 1938 йилда асос солинган бўлиб, бугунги кунда унинг маъмурий маркази Нурафшон шаҳри ҳисобланади. У ерга бориш учун пойтахтдан роса ўттиз беш чақирим масофани босиб ўтишга тўғри келади. Қизиқ ҳолат, вилоятнинг бир учи пойтахтни доимо тоза ҳаво билан таъминлаб турадиган Бўстонлиқ, Қамчиқ довони ҳамда Паркент тоғларига туташса, иккинчи қисми Тожикистон, Қозоғистон республикалари билан чегарадош, учинчи томондан эса шаҳд ва шиддат билан оқаётган Сирдарё соҳилларига ушлашиб кетади. Вилоятнинг умумий майдони 15,6 минг км. квадратни ташкил этади (республикадаги улуши – 3,4 фоизга етади). Еттита шаҳар ва ўн бешта туман мавжуд. Бугунги кунда вилоятда 2,9 миллион киши умргузаронлик қилади, бу мамлакат умумий аҳолисининг роппа-роса 8,7 фоизига тўғри келади. Қувонарлиси, минтақада ўзбек, қозоқ, тожик, рус, корейс, татар, бошқирд каби миллатларга мансуб турли хил элатлар бир оила фарзандларидек аҳил ва иноқ истиқомат қилиб келади. Улар бир-бирлари билан қиз олиб, қиз бериб қуда-анда бўлиб кетишган. Эт билан тирноқни бир-биридан асло ажратишнинг имкони бўлмагани сингари, бу миллатлар ҳам бир-бирисиз ўзларини ғариб сезишади.\nАгар ўхшатиш жоиз бўлса, мен Тошкент вилоятини жуда улкан салоҳиятга эга бўлган манзилга менгзаган бўлардим. Бу фикримни қуйидаги рақамлар ҳам тўлиқ тасдиқлайди. Мисол учун, ялпи ҳудудий маҳсулот – 9,4 фоиз, саноат маҳсулотлари – 14,6, қишлоқ ва ўрмон хўжалиги 12,1, чакана савдо айланмаси – 10,6 фоизга етади. Аслида бу ҳазилакам кўрсаткичлар эмас. Қазилма бойликлари халқимизнинг талай орзу-умидларини рўёбга чиқаришга хизмат қилиши билан аҳамиятлидир. Ана шу ҳолат эътиборга олиниб, бу масъулиятли юмушга жиддий аҳамият қаратилмоқда. Бунинг исботини бугунги кунда вилоятда ўттиз иккита табиий қазилма бойлик конлари топилганидан ҳам билса бўлади. Шу аснода тағин бир юз учта фойдаланилмаётган ойна, керамик плита, мармар, тош карьерлари ва цемент хомашёси борлиги аён бўлди. Галдаги вазифа ана шу бойликлардан, мислсиз хазинадан халқимиз фаровонлиги учун унумли фойдаланишда қолган.\nЗамин руҳи уфУриб турар\nТарих китобларида мадҳ этилган, етти иқлим ҳукмдорларини ошуфта этган Тошкент воҳасини атрофлича, миридан-сиригача билиш, англаш учун энг аввало, шу кўҳна замин руҳини вужудингизга сингдиришингизга тўғри келади. Эмишки, эл узоқ вақтдан буён ардоқлаб, асраб-авайлаб келаётган воҳадаги сон-саноқсиз зилол сувлар, яъни булоқлар – шунчаки тоғ-тошлар бағрини ёриб, сизиб чиқадиган об-ҳаёт эмас, эҳтимол покиза фаришталар инъом этган томчилар эканига амин бўласиз. Бу сингари чиройли гапларни қадим заминни севганимиз, беҳад ардоқлаганимиз учунгина айтаётганимиз йўқ. Буни одамлар билан суҳбат жараёнида ангаб етдик. Уларнинг кўзларидан кейинги йиллар бадалида воҳада кенг миқёсда амалга оширилаётган бунёдкорлик юмушларидан мамнуният ҳиссини яққол сезиш, ангаш мумкин бўлади. Айниқса, бу нарса мамлакатимиз Президентининг шу йил Тошкент вилоятига уюштирган навбатдаги сафари чоғида аниқ сезилди. Мазкур ташрифдан сўнг воҳанинг барча шаҳар, қишлоқ ва овуллари мислсиз қурилишлар майдонига айланиб кетди. Сон-саноқсиз кўприклар қурилмоқда, кўчалар ободонлаштириляпти, янги иншоотлар барпо этилмоқда. Кетма-кет янги ғояларга қўл урилаётир.\n– Одамлари меҳнат қилишдан, топганларини доимо яхшиликларга сарф қилиб, кекса-ю ёшнинг дуосини, олқишини олишни ўзига доимий одат қилиб олган Тошкент вилоятининг нуфузи ва салоҳияти ўта баланд. Айнан шу гапларни мамлакатимиз Президенти Шавкат Мирзиёев қачон воҳага келсалар, зўр фахр ва ғурур билан сўзлайдилар, – дейди Тошкент вилояти касаба уюшмалари ташкилотлари бирлашмаси кенгаши раиси Муроджон НОСИРОВ. – Албатта, бундайин фикрларда тўла асос бор. Мисол учун, шу йилги ташрифлари давомида вилоят ривожи учун давлат раҳбари оз эмас, кўп эмас – бир триллион бир миллиард сўмдан кўп маблағ ажратди. Шубҳасиз, ажратилган мазкур маблағлар воҳа қаддини тиклашга, ободончиликка, одамларнинг турмуш шароитларини янада яхшилашга, қўшма корхоналар ташкил этиш сингари хайрли ва савобли ишларга йўналтирилмоқда. Шу мақсадда бугунги кунда вилоятнинг барча гўшалари улкан қурилиш майдонига айланган, десам муболаға бўлмайди.\nВилоятда ер юзининг гултожи бўлган инсонларнинг кўнглига туккан орзу-умидларини руёбга чиқариш учун жиддий ишлар кетяпти. Биргина ана шу эзгу ва савобли мақсадни амалга ошириш учун кўплаб кекса ёшдаги инсонлар сиҳатгоҳларда дам олиб қайтишди, ёш келин-куёвларнинг никоҳ, ота-онасидан айрилган болакайларнинг хатна тўйлари канда қилмасдан ўтказиб турилибди.\n– Умуман олганда «Инсон манфаати барча нарсадан устун», деган тамойил вилоят касаба уюшмалари ташкилотларининг бош мақсадига айланган, – дейди Тошкент вилояти Касаба уюшмалари ташкилотлари бирлашмаси кенгаши раиси ўринбосари Ўткир Рашидов. – Жамоа одамлар ҳақ-ҳуқуқлари ва инсоний манфаатларини муносиб ҳимоя қилишга доимо тайёр. Бир сўз билан айтганда, вилоят салоҳиятини кўтариш учун барча бирдек меҳнат қилмоқда.\nШамолларга дилим ёрдим...\nБаъзан турмуш ташвишларидан, кундалик ғала-ғовурлардан кўнгил безиб кетади. Шу маҳалда одамни маълум вақт ёлғиз қолгиси, ўзининг чексиз ва тубсиз хаёллар қучоғига отгиси келади. Барча нарсани унутиб, салобатли ва осмон билан бўйлашган тоғларга, арғумоқлар кишнашига, гул-чечакларнинг хушбўй ифорига лиммо-лим тўлган гўшаларга чиқиб кетгинг келади. Бунинг учун Тошкент вилояти тоғларидан соз ошён бўлмаса керак. Ростдан ҳам, бу макон хушманзара, инсон кўнглини кўтариб, ажаблантирадиган сўлим гўшаларга бой. Вилоятда дам олиш масканлари 182 тага етади. Шундан 24 таси санатория, 2 таси болалар санаторияси, 52 таси профилактика санаторияси, 83 таси дам олиш уйлари, 4 та пансионат, 17 таси оромгоҳлардир. Айни кезда бундай дам олиш масканлари сонини янада ошириш чоралари кўрилмоқда.\nВилоят ҳудудига қадам ранжида қилган маҳаллий ҳамда хорижлик сайёҳ бўлсин, уларни муносиб кутиб олиш ва жойлаштириш учун ҳар куни 68 та меҳмонхона ҳамда беш юздан ортиқ хусусий меҳмонхона уйлардан фойдаланилади. Ёзги туризм мавсуми давомида сайёҳлар «Чорвоқ сув омбори», «Угом Чотқол» миллий боғида мириқиб дам олишади. Қиш мавсумида эса чанғи учиш майдонларига ихтисослашган, мос тушадиган «Чимён», «Белдирсой» тоғли ҳудудларида кўнгил чигалини ёзишади. Буни қаранг, айнан ўша ҳудуддаги роҳатбахш, ажабтовур иқлим оппоқ қорнинг олти ой давомида эриб кетмасдан сақлаб қолинишини таъминлаб туради. Бундай қулай иқлим ва шарт-шароит инвесторларга дунё стандартларига мос келадиган чанғи туризми ривож топишига имкон яратади.\nТарихни ўрганиш ҳамда англаш учун қадимий қадамжоларнинг ўрни бўлакча. Шу маънода, минтақада беш юздан ортиқ маданий мерос объектлари ва юздан зиёд тарихий маъмурий обидалар савлат тўкиб турибди. Бариси ўз қаърида қанчадан-қанча сир-асрорларни яширган. Бу манзиллардан зиёратчилар қадами узилмайди.\nМамлакатимизда иқтисодий зоналар ташкил этилиши билан маҳаллий аҳоли муқим иш ўринларига эга бўлмоқда. Қолаверса, эҳтиёждан ошиқ маҳсулотлар пешма-пеш хорижга жўнатилмоқда. Бу ўз навбатида, валюта тушумининг яхшиланишига салмоқли улуш қўшмоқда. Ангрен эркин иқтисодий зонаси ҳудудида жаҳон бозорида рақобатлаша оладиган текстиль маҳсулотлари, керамик плиталар, электр жиҳозлари, юқори сифатли қурилиш материаллари тайёрланаётган бўлса, «Бўстонлиқ фарм» ҳамда «Паркент фарм» зоналари фармацевтика йўналишига ихтисослашган.\nСирасини айтганда, қадим Буюк Ипак йўлининг чорраҳасида жойлашган Тошкент вилоятининг барча туман ва шаҳарларидаги эзгу ишларни бир мақолага сиғдириш, жойлаш мушкул. Бу гўшада тобора авж олаётган хайрли тадбирлар бунга сира ҳам имкон бермайди. Воҳанинг сўлим ва оромижон ошёнларини кезганим сайин қалбимни яна келиш иштиёқи эгаллайди. Зеро, шоир ўз шеърида тараннум этганидек, «Мана, бугун иқболи кенг даланг бор, Кенгликларга чин яшнатган инсон бу, Еринг яқин «жаннат» деган мақомга, Бобур бобом орзу этган замон бу».\n🕔12:01, 22.05.2020 ✔2109\n🕔13:49, 01.11.2019 ✔5647\n🕔13:48, 01.11.2019 ✔5647\n✔ 2109 🕔 12:01, 22.05.2020\n✔ 5647 🕔 13:49, 01.11.2019\n✔ 5647 🕔 13:48, 01.11.2019\n✔ 6239 🕔 19:43, 24.10.2019\n✔ 4737 🕔 23:12, 15.08.2019


Ўш шаҳри “Шаҳид Tепа” Масжидида фосиқ ва соқов имомлик қилишмоқда « Ўзбекистон Халқ Ҳаракати\nЎш шаҳри “Шаҳид Tепа” Масжидида фосиқ ва соқов имомлик қилишмоқда\n10 August 2013 - 8:26\nЎш шаҳридаги “Шаҳид тепа” масжидида 7 июнь куни жума намози олдидан, Мирлан исмли Имом, “Ўш воқеаларининг 3 йиллиги олдидан, Гапиров Равшан исмли одам икки миллатни ўрталарини бузиб, уришишларга олиб борадиган мақолаларни ўзбек, қирғиз ва рус тилларида ёзиб тарқатиб юрибди экан. Сизлар уни ёзганларини олманглар, ўқиманглар ва у билан гаплашманглар. У прoвокаторлик қилаябди”, деб эълон қилибди.\nИмомнинг олдида 2-3 милиция ходимлари ҳам турган экан. Уч кун ичида Имом Мирланни масжидда учратиб, ўзимни танитдим ва “Мен билан учрашиб, сўраб, аниқламай туриб, нега милиция ходимларининг туҳмат сўзларини жамоатга эълон қилдингиз. Менинг мақолаларимдан биронтасини ўқиб кўрдингиз-ми. Мен хеч қачон миллатлар ўртасини бузишга ҳаракат қилган, ёзган ёки гапирган эмасман. Сиз эса, менга далилсиз туҳмат қилибсиз-ку”, деганимда, Мирлан “Бир кун олдин йиғилишда сизни гапиришган (мэриядаги йиғилишда шаҳар мэри М.Мирзакматов мени правокатор деб гапирган), милициялар ҳам айтишди, уларнинг сўзи мен учун далил бўлади”, деб жавоб қайтарди. Бу чаласовод имом билан бошқа гаплашишни хохламадим ва “Сиз билан қозининг олдида гаплашамиз” деб, чиқиб кетдим.\n“Покиза аёлларни (зинокор) деб бадном қилиб, сўнгра (бу даволарига) тўртта гувоҳ келтира олмаган кимсалар(ни), уларни саксон дарра уринглар” (Нур сураси 24:4)\nШу масала бўйича, 23 июнь соат 9-00 да марказий ал Бухорий масжидида шаҳар қозиси Убайдилла (0 777 104 656) билан икки гувоҳнинг олдида учрашиб, имом Мирланнинг фосиқлигини айтиб, “Агар Мирлан жамоа олдида менга узрини айтмаса, шу масжид атрофидаги ҳамма мусульмонларга имомнинг фосиқлигини ёзма турда тарқатаман”, деб, огоҳлантирдим.\nМухаммад (с.а.в.): “Ҳақни айтмай сукут қилувчи кимса, соқов шайтондир”, деганлар.\n“Уни эшитган пайтингизда: “Бу (миш-мишни) сўзлаш биз учун жоиз эмасдир. Эй пок Парвардигор, бу улуғ бўҳтон-ку! десангизлар бўлмасмиди?” (Нур 24:16).\nОят ва ҳадисдан ҳулоса чиқарсак, имом Мирлан “Фосиқ” ва “ёлғончи”, Рахматилло эса, соқов шайтон бўлди. Уларнинг ортида намоз ўқиш жоиз эмас. Яна бошқа ҳолатлар бор-ки;\n– «Аллоҳнинг китобига қорироқлари имом бўлади» – Бу, имом танлаш вақтида, аввало, Қуръонни билиш, қироат қилиш сифатига қаралади, деганидир.\n– «Агар қироатда баробар бўлсалар, суннатни яхши биладиганлари» имом бўлади.\nДемак, намоз ҳақида энг илми кўп одам, ошкора фаҳш, гуноҳ ишлардан четда бўлиши ва Қуръ¬ондан намоз учун зарур қисмини яхшилаб ёдлаб олган бўлиши шарти билан, имомликка энг ҳақли одам ҳисобланади.\nБилиб олинг! Ким-ки ушбу ҳолатни эшитиб, билганидан сўнг, Шахид тепа масжидига бориб, юқоридаги ўша имомлар ортидан намоз ўқисалар, уларнинг ётиб турганлари қолур ҳалос.\n“(Эй Муҳаммад), ҳеч қачон у масжидда намозга турманг! Биринчи кундан тақво асосига қурилган масжид борки, сиз ўшанда туришингиз лойиқроқ. Унда покликни севадиган кишилар бордир. Аллоҳ эса, ўзларини мудом пок тутгувчи зотларни севар” (Тавба сураси 9:108).\nЎш шаҳри ҳуқуқ ҳимоячи\n0 543 818 056, 0 553 065 744 10.08.2013 йил. www.gapirov.ucoz.com


Панама канали маъмурияти кема ўтиши учун рекорд ҳақ олди\n07:56 / 01.07.2016\nПанама каналини бошқарувчи Панама давлат агентлиги MOL Benefactor контейнерлар ташувчи кемаси канал орқали ўтиши учун 829 минг доллар миқдорида рекорд ҳақ олди. Бу ҳақда TVN хабар берди. Узунлиги 337 метр, эни 48 метрни ташкил қилувчи кема канал орқали шимолий йўналишда ўтади.\nПанама канали маъмуриятига тўланган аввалги рекорд ҳақ 26 июнда 575,5 минг долларни ташкил қилганди. Контейнерлар ташувчи кемалардан олинадиган ҳақ уларнинг сиғимдорлигидан, қолган кемалардан эса сув сиғимдорлигидан келиб чиқиб олинади.\nКенгайтирилган Панама канали ўтган ҳафтада 9 йиллик реконструкциядан кейин очилганди, биринчи кемани минглаб одамлар кутиб олишган.


Лондон фонд биржасида Ўзбекистон Республикасининг 635 млн. АҚШ доллари ва 2,5 трлн. сўм миқдоридаги халқаро облигациялари жойлаштирилди – Telegraph\nЛондон фонд биржасида Ўзбекистон Республикасининг 635 млн. АҚШ доллари ва 2,5 трлн. сўм миқдоридаги халқаро облигациялари жойлаштирилди\nMoliyaPress July 13, 2021\n· АҚШ, Буюк Британия, Германия, Люксембург, Швейцария, Дания, Сингапур ва Бирлашган Араб Амирликлари каби мамлакатларнинг 50 га яқин халқаро инвесторлари иштирокида аудиоконференция (Global Investor Call) бўлиб ўтди;\n· 27 та йирик халқаро инвесторлар, шу жумладан, “Franklin Templeton”, “Payden and Rygel”, “Lazard”, “Wellington”, “Meag”, “BlackRock”, “Marathon”, “Fidelity” ва “Bluebay” вакиллари билан яккама-якка форматида учрашувлар ўтказилди.\n3 йиллик ўзбек сўми транши: 2,5 трлн. сўм 14% купон билан (2020 йил ноябрда 3 йиллик сўмдаги облигациялар 14,5% ставка билан жойлаштирилган);\n10 йиллик АҚШ доллари транши: 635 млн. доллар 3,9% ставкада (бенчмаркка нисбатан спред – 2,55%).\nТаъкидлаш жоизки, янги чиқарилган халқаро облигацияларнинг иккиламчи бозордаги савдоси бугун Лондон вақти билан 08:00 дан барқарор котировкалар билан бошланди.


Тамсулозин–LP – medu.uz – Дорилар ҳақида маълумотлар ўзбек тилида\nHome Йўриқномалар Тамсулозин–LP\nПрепаратнинг савдо номи: Тамсулозин–LP\nфаол модда: тамсулозин гидрохлориди – 0,4 мг.\nёрдамчи моддалар: микрокристалл целлюлоза, магний стеарати, метакрил кислотанинг сополимери, триацетин, тозаланган тальк, титан диоксиди, тозаланган сув.\nТаърифи: яшил қопқоқли ва рангсиз корпусли, ўлчами №2 бўлган қаттиқ желатинли капсулалар. Капсула ичида оқдан хира оқ ранггача бўлган гранулалар.\nТамсулозинни адренорецепторларнинг α1А турига таъсир қилиш хусусияти қон томирларининг силлиқ мушакларида жойлашган адренорецепторларнинг α1В турига ўзаро таъсир қилиш хусусиятидан 20 марта устундир. Ўзининг юқори селективлиги туфайли, тамсулозин артериал гипертензияли пациентларда ҳам, дастлабки артериал босими (АБ) нормада бўлган пациентларда ҳам, тизимли АБ ни клиник аҳамиятли пасайишини чақирмайди.\nСўрилиши: Тамсулозин ичакда яхши сўрилади ва деярли 100% биокираолишликка эга. Тамсулозинни сўрилиши овқат қабул қилингандан кейин бир оз секинлашади. Препаратни сўрилишини бир хил даражасига, агар пациент препаратни ҳар сафар одатий нонуштадан кейин қабул қилгандагина эришиш мумкин. Тамсулозин бир текис кинетика билан характерланади. Препаратни ичга 0,4 мг дан бир марта қабул қилингандан кейин плазмада унинг максимал концентрациясига 6 соатдан кейин эришилади. Препаратни ичга кунига 0,4 мг дан кўп марта қабул қилингандан кейин мувозанатли концентрацияга 5-чи куни эришилади, бунда унинг қиймати бир марталик дозани қабул қилгандан кейинги бу кўрсаткичининг қийматидан тахминан 2/3 юқори.\nТақсимланиши: Плазма оқсиллари билан боғланиши – 99% ни ташкил этади, тақсимланиш ҳажми унчалик катта эмас (тахминан 0,2 л/кг).\nМетаболизми: Тамсулозин жигарда секин метаболизмга учрайди ва кам фаолликка эга метаболитларни ҳосил қилади. Тамсулозиннинг катта қисми қон плазмасида ўзгармаган шаклда бўлади.\nЭкспериментларда тамсулозиннинг жигар микросомал ферментлари фаоллигини бироз қўзғатиш хусусияти аниқланган.\nЧиқарилиши: Тамсулозин ва унинг метаболитлари асосан сийдик билан чиқарилади. Бунда препаратнинг тахминан 9% ўзгармаган ҳолда чиқарилади.\nИчга, нонуштадан кейин, 1 капсуладан (0,4 мг) суткада 1 марта, сув билан қабул қилинади. Капсулани чайнаш тавсия қилинмайди, чунки бу препаратни ажралиб чиқиш тезлигига таъсир қилиши мумкин.\nЖигар ва буйрак фаолиятини бузилишлари бўлган пациентлар\nУмумий ҳолатни бузилишлари астения\nНерв тизими томонидан бузилишлар бош айланиши (1,3%) бош оғриғи ҳушдан кетиш\nРепродуктив тизим томонидан бузилишлар\nНафас аъзолари, кўкрак қафаси ва кўкс оралиғи томонидан бузилишлар ринит\nТери ва тери ости қавати томонидан бузилишлар тошма, қичишиш, эшакеми ангионевротик шиш Стивенс-Джонсон синдроми\nТамсулозинни қабул қилган пациентларда катаракта юзасидан операцияда кўзнинг рангдор пардасини интраоперацион нотурғунлик ҳолатлари (торайган қорачиқ синдроми) таърифланган.\nПрепаратни пост-маркетинг қўлланилиши: тамсулозин қўлланилганда юқорида таърифланган ножўя самараларга қўшимча юрак бўлмачаларининг фибрилляцияси, аритмия, тахикардия ва ҳансираш кузатилган. Маълумотлар препарат қайд қилинганидан кейинги даврда спонтан хабарлар усули бўйича олинганлиги сабабли, бу ҳолатларни тамсулозинни қабул қилиниши билан сабаб-оқибат боғлиқлиги тез-тезлигини аниқлаш қийинчилик туғдиради.\nТамсулозин–LP препаратини атенолол, эналаприл ёки теофиллин билан бирга буюрилганда ўзаро таъсирлар аниқланмаган. Тамсулозин–LP циметидин билан бир вақтда қўлланганда тамсулозин концентрациясини қон плазмасида бироз ошиши, фуросемид билан – концентрациясини пасайиши аниқланган бўлиб, бироқ бу Тамсулозин–LP дозасини ўзгартирилишини талаб қилмайди, чунки препаратнинг концентрацияси нормал диапазонда қолади. Диазепам, пропранолол, трихлорметиазид, хлормадинон, амитриптилин, диклофенак, глибенкламид, симвастатин ва варфарин in vitro шароитда одам плазмасида тамсулозинни эркин фракциясини ўзгартирмайди. Тамсулозин ўз навбатида шунингдек диазепамни, пропранололни, трихлорметиазидни ва хлормадионни эркин фракциясини ҳам ўзгартирмайди.\nТамсулозинни CYP3A4 изоферментининг кучли ингибиторлари билан бир вақтда буюриш тамсулозиннинг концентрациясини ошишига олиб келиши мумкин. Кетоконазол (CYP3A4 кучли ингибитори) билан бир вақтда буюриш тамсулозиннинг AUC ва Cmax кўрсаткичини мувофиқ 2,8 ва 2,2 мартага ошишишга олиб келган.\nТамсулозин гидрохлоридни CYP2D6 изоферментини метаболизмини бузилиши бўлган пациентларда CYP3A4 нинг кучли ингибиторлари билан мажмуада ишлатиш мумкин эмас. Препаратни CYP3A4 кучли ва ўртача ингибиторлари билан мажмуавий эҳтиёткорлик билан ишлатиш лозим.\nТамсулозинни артериал босимини пасайтирувчи бошқа турдаги дори воситалари ва α1-адреблокаторлар билан бир вақтда буюрилиши артериал босимини яққол пасайишига олиб келиши мумкин.\nБошқа α1-адренорецепторларини ишлатилганида бўлгани каби, Тамсулозин–LP препарати билан даволанганда, айрим ҳолларда артериал босимини пасайиши кузатилиши мумкин бўлиб, у баъзида ҳушдан кетишга олиб келиши мумкин. Ортостатик гипотензиянинг биринчи белгиларида (бош айланиши, ҳолсизлик) пациент ўтириши ёки ётиши ва кўрсатилган белгилар йўқолмагунича шу ҳолатда қолиши керак.\nТамсулозин–LP препарати билан даволашни бошлашдан аввал пациент простата безини гиперплазиясининг симптомлари каби симптомларни чақириши мумкин бўлган бошқа касалликларни истисно қилиш учун текширилиши керак. Даволашни бошлашдан олдин ва даволаш вақтида мунтазам бармоқ ёрдамида ректал текширишлар бажарилиши ва зарурат бўлганида простатик специфик антиген (ПСА) аниқланиши керак. Оғир буйрак етишмовчилиги (креатинин клиренси <10 мл/мин) бўлган пациентларда Тамсулозин–LP препарати билан даволаш эҳтиёткорликни талаб қилади, чунки бу тоифа беморларда бундай текширишлар ўтказилмаган. Тамсулозинни қабул қилаётган ёки илгари қабул қилган айрим пациентларда катаракта бўйича жарроҳлик аралашувларда кўзнинг рангдор пардасини интраоперацион нотурғунлик синдроми (торайган қорачиғ синдроми) ривожланиши аниқланган бўлиб, у операция вақтида ёки операциядан кейинги даврда асоратларга олиб келиши мумкин. Тамсулозин гидрохлориди билан даволанишни катаракта юзасидан бўладиган операциядан 1-2 ҳафта олдин бекор қилишни мақсадга мувофиқлиги ҳанузгача исботланмаган. Кўзнинг рангдор пардасини интраоперацион нотурғунлик ҳоллари препарат бекор қилинган ва операциядан олдинги эрта муддатларда тўхтатилган пациентларда учраган. Катаракта юзасидан операция режалаштирилган пациентларда тамсулозин гидрохлориди билан даволашни бошлаш тавсия қилинмайди. Пациентларни операциядан олдинги текшириш вақтида жарроҳ ва шифокор-офтальмолог ушбу пациент тамсулозинни қабул қилаётганлигини ёки қабул қилганлигини ҳисобга олиши керак. Бу операция вақтида кўзнинг рангдор пардасини интраоперацион нотурғунлик синдромини ривожланиш эҳтимолига тайёргарлик учун зарур.\nТамсулозин–LP препарати фақат эркакларга қўллаш учун мўлжалланган.\nТамсулозинни дозасини ўткир ошириб юборилиши тўғрисида хабарлар йўқ. Аммо назарий жиҳатдан, доза ошириб юборилганида АБ ни ўткир пасайиши ва компенсатор тахикардия ривожланиши мумкин бўлиб, бундай ҳолатларда симптоматик даволашни ўтказиш керак. Артериал босими ва юрак қисқаришлари сони одам горизонтал ҳолатни қабул қилгандан кейин тикланиши мумкин. Самара бўлмаганида айланиб юрувчи қон ҳажмини оширувчи воситаларни ва агар зарурати бўлса, қон томирларни торайтирувчи воситаларни қўллаш мумкин. Буйрак фаолиятини назорат қилиш зарур. Диализни самарадорлигини эҳтимоли кам, чунки тамсулозин плазма оқсиллари билан кучли боғланган.\nПрепаратни кейинги сўрилишини бартараф қилиш учун меъдани ювиш, фаоллаштирилган кўмирни ёки осмотик сурги воситаларини, масалан натрий сульфатни қабул қилиш мақсадга мувофиқдир.\nКапсулалар 0,4 мгдан. 10 капсуладан контур-уяли ўрамларда.


"Катта дўппи"нинг стадионда кўрган-кечирганлари ёхуд ўзбекистонлик мухлислар иккига бўлингани ростми?\n10 январь, 2019, 12:09\nФутболчилар учун энг муҳими - мухлисларнинг қўллаб-қувватлаши.\nҒалаба ўз номи билан ғалаба. Шундай экан, кеча Ўзбекистон миллий терма жамоасининг уч очкони қўлга киритганидан мухлисларимиз қувонишди. Стадионда ва телевизор қаршисида жамоамизни қўллаб-қувватлаб турган ишқибозлар учун ҳам йигитларимиз охиригача мардонавор курашишди ва якунда шунга яраша муносиб тақдирланишди. Кечаги учрашувда стадионда уммонлик мухлислар сезиларли даражада кўпчиликни ташкил қилгани ҳам рост. Боиси БАА билан Уммон қўшни давлатлар ҳисобланишади. Шу боис ушбу мамлакатда уммонликлар кўпчиликни ташкил этишади.\nАндижонлик барчага таниқли бўлган мухлис, катта дўппи номи билан ном қозонган Нодирбек Тўйчиев ҳам кечаги учрашувда миллий терма жамоамизни қўллаб-қувватлаш учун ўзининг анъанавий кийимида футболчиларимизни катта иштиёқ билан олқишлаб турди. Шу ўринда ушбу мухлислар билан айрим масалалар ҳақида фикр алмашдик. Аввало ўйин ҳақида шундай деди:\n- Авваламбор Ўзбекистон терма жамоасининг муҳим ғалабаси билан табриклайман. Одатда биринчи ўйин ҳар қандай жамоага ҳам қийин бўлади. Тўғри, жамоамиз ўз ўйинини кўрсата олмади деган гаплар бўляпти. Лекин энг асосийси, ғалаба қозондик. Чиройли ўйнаб ютқазгандан кўра, мана шундай қийин ғалабани қўлга киритганимиз ҳам яхши. Ким нима деса деяверсин, муҳими, биз уч очкони қўлга киритдик. Биз бу ерга миллий терма жамоамизни қўллаб-қувватлаш учун келдик. Шундай экан, ҳамма вақт жамоамиздан фақат ғалабани хоҳлаймиз. Ўйинда ҳисоб 1:1 бўлиб қолганида бироз кўнглимиз ўксигандек бўлди. Лекин Худога шукрки, барибир ғалаба биз томонда бўлди.\nШунингдек, стадиондаги муҳит ҳақида ҳам гаплашдик. Юқорида таъкидлаганимиздек, ўйингоҳда уммонлик мухлислар кўпчиликни ташкил этишди. Аммо терма жамоамиз мухлислари ҳам ўзига яраша тайёргарлик кўриб келишганди деб ўйлаймиз. Нодирбек Тўйчиев эса стадиондаги муҳит ҳақида ҳам тўхталди.\n- Стадиондаги муҳит ҳам ажойиб бўлди. Лекин стадионда Уммон терма жамоасининг мухлислари кўп эди ва уларнинг сони адашмасам 8.500 минг атрофида эди. Ўзбекистондан келган мухлислар эса 1000 нафардан ортиқ эди. Қўлимиздан келганича терма жамоамизни қўллаб-қувватладик. Бундан кейин ҳам жамоамизни қўллашда давом этамиз. Биз мухлислар ҳар доим бир тан-у, бир жон бўлишимиз керак. Ўзбекистон иккита эмас, битта. Демак, ватанимиз ҳам ягона. Шу боис иккига бўлинмасдан ҳамма бир оиладек бўлиши шарт. Биз Ўзбекистон учун жонимизни беришимиз керак.\nМухлисларимиз учун у ерда яхши шароитлар яратилган дея оламиз. Муҳими улар Ўзбекистоннинг ғалабаларига ўз ҳиссаларини қўшиш учун келишган. Шунингдек, унинг билдирган фикрларини тушунса бўлади. Боиси кечаги учрашувда ўзбекистонлик мухлислар иккига ажралиб қолди деган гап-сўзлар ҳам бўлди. Нима учун шундай бўлди? Ёки бу миш-мишми? Бунга ҳам “катта дўппи” ойдинлик киритди.\n- Авваламбор шуни айтмоқчиманки, биз жуда яхши меҳмонхонага жойлашдик. Ҳамма шарт-шароитлар муҳайё қилинган. Энди мухлисларимизнинг стадиондаги ҳолати ҳақида гапирадиган бўлсам, чиндан ҳам ўйин бошида шундай вазият бўлди, бўлмади эмас. Лекин бундай иш бўлмаслиги керак. Ҳаммиз ўзбекмиз, қонимиз битта. Шунинг учун ҳаммамиз бундай пайтда бирлашишимиз лозим. Иккига бўлинмаслик керак. Биз бундай бўлишига йўл қўймаймиз. Кимда қандай низо ёки тушунмовчилик бўлса, ўзлари ҳал қилаверишсин. Биз бу ерга Ўзбекистонни қўллаб-қувватлаш учун келганмиз. Шу боис ҳамма ишқибозлар бирлашиши шарт. Ишонаманки, кейинги ўйинда ҳаммамиз бир жамоага айланамиз\nХурматли мухлислар бундай ишлар ярамайди. Ватан учун бирлашинг, ватан учун жон кудириб биргаликда мухлислик килинглар.\nШу ерда хам келишмаймиз\nФутболчиларимиз кечагидай уйнаса хатоики гурухдан чикмаслиги мункин.\nШу учун мурабийлар штаби яхшилаб кечаги хатоларни урганиб кейинги уйинларга уйлайманки яхширок уйнайди.\nРостни айтиш керак кеча бизга омад кулиб бокти. Хамма курсаткичлар буйича Умонликлар олдин эди\nХурматли юртдошлар. Бу ерда Ўзбекистон шаъни турибди. Ўтириб олиб хар хил ғийбатни йигиштириб терма жамомизни туну кун қўллаб қувватлайлик. Ўзбекистон олға\nUyati yana bula muxlismish Yana bula O'zbekmish man uyalib ketdim shu gapdi uqib Andijonlila uyalila Andijonlik muhlislarga hurmatim baland edi lekin kechagi ishi tufayli shu hurmat ham nol buldi O'zbekiston xalqing san b.n bushashmela Yigitlar! Butun Jizzax sizlar b.n qani olg'a!\nXayotbek Xayotizga extiyot bolib yozin andijon muxlislari nomiga qarata xar xil gap qilmang!\nAndijon muxlislariga xurmatiz nol bolgani bizga qiziqmas bilib bilmasdan xar xil gap qilib andijon muxlislariga nisbatan owiqca gapiriw sizgamas! Siz oldin qiziqing uyerda nima boldi qanaqa xolat owa odam aslida Kim... Kegin gapiring!\nKegin biz xam Jixxax muxlislarini xurmat qilamiz va SOMSALARINI yaxwi koramiz liking\nBilib bilme xar xil gapirmimiz uyimizda otirvolib Andijon muxlislari No1 ASAL\nКим қаерданлигини нима аҳамияти бор? Нодирбекни биринчи рақамли ўзбек мухлиси эканлигини бутун Ўзбекистон билади. У йигит ҳақида ҳукм чиқариш Жиззахлик бир тиррақига қоптими? Агар мухлисларни вилоятларга ажратмоқчи экансан, унда эшитиб қўй. Осиё кубогига кетган мухлисларнинг ярмидан кўпи Анжанлик!\nTogri gapirdiz ???????????? Xayotbek Oldin oziz "BAA" borin stadiondan turib muxlislik qilin, Andijon muxlislari yurgan yollardan yurin ana owandan kegin Andijon muxlislari tomon qanaqa gapiz bolsa gapirin! Uyda otivolib Dax.... Gapirmastan!


“Насаф” — “Навбаҳор” ўйини ҳақида / CHAMPIONAT.asia\n00:48Идеал хет-трик... Сардор Рашидов жамоасининг учинчи тўпурари бўлиб олди 5 00:46ЛаЛига. "Барселона" — "Вальядолид" 0:0 1 00:45"Марсель" - "Амьен" 2:0 0 00:40Англия Кубоги. "Манчестер Сити" чорак финалга чиқди ва бошқа натижалар 3 00:30А Серия. "Аталанта" — "Милан" 0:0 3 00:22Кун қаҳрамони - Сардор Рашидов: "Кейинги ўйинларда янада кўпроқ голлар уришга ҳаракат қиламан" 34 00:19 Жозе Моуринью: "Неймар Европада юқори даражали футболчи, лекин Бразилия термаси билан ғалабалар унинг орзуси бўлиб қолади" 3 23:54Учрашувнинг энг яхши футболчиси - Сардор Рашидов! 23 23:54ЛаЛига. "Барселона" – "Вальядолид". Месси, Дембеле асосий таркибда! 8 23:46А Серия. "Аталанта" — "Милан" учрашувининг асосий таркиблари эълон қилинди 4 23:05Гризманн Торресни қувиб ўтди ва "Атлетико" тўпурарлари орасида ўз ўрнини яхшилашга эришди 2 23:04Асилбек Қаюмов: "Жамоамизни тажрибали мураббий бошқармоқда" 1 22:52"Насионал" - "Фейренси" 4:0 21 22:45Уларни гранд жамоалар ўз сафига қўшиб олиши мумкин 5 22:36ЛаЛига. Диего Симеоне шогирдлари "Ювентус"га қарши ўйин олдидан кайфиятни кўтариб олди 2\n“Насаф” — “Навбаҳор” ўйини ҳақида\n“Насаф” — “Навбаҳор” ўйини ҳақида тушунарли қилиб ёзаман.\nСуперлига клублари футболчилари норматив тест топширди. Тестдан ўта олмаган футболчилар ҳамма клубда бор. Ва шу футболчилар ҳақида клублар раҳбарияти яхши хабардор.\nРегламентнинг 5.22 бандини текшириб кўринг. Унга кўра, ЎФАнинг Техник бўлими томонидан ишлаб чиқилган жисмоний тестлардан ўтолмаган футболчи майдонга тушса икки хил жазо бор экани белгилаб қўйилган:\n- молиявий жарима;\n- техник мағлубият.\nЯъни, ўйинда қизил карточка олган футболчи келаси турни ўтказиб юбориши аниқ бўлгани каби, жисмоний тестлардан ўта олмаган футболчининг ҳам ўйинга қўйилмаслиги аниқ.\nРегламентнинг бу банди ҳақида Суперлиганинг 11 та клуби яхши билади. Улар тест синовларининг эртасигаёқ келиб, бу борада иш олиб борди. Клублар раҳбарияти ҳар бир футболчиси учун алоҳида тушунтириш берди, кейин эса уларни Суперлиганинг 2-босқичи олдидан қайта имтиҳондан ўтказишни сўради. Бу вақт ичида тест синовларидан ўта олмаган футболчилар ўз устида ишлаши борасида кафолат берилди. “Насаф”нинг айни пайтдаги раҳбарияти эса ҳаттоки регламент ҳақида ҳам билмайди.\nУчрашувга 2 соат қолганда бўлган қўнғироқ “Насаф” учун огоҳлантириш эди. Боиси, ПФЛ бу ҳолатда “Насаф”га ё техник мағлубият ёзарди ёки катта жарима. Шундай бўлган тақдирида ҳам Беғамовга ўхшаган бирор журналист ПФЛни айблаб чиқиши катта эҳтимол эди. ПФЛ эса оғир аҳволда турган “Насаф”ни бундай жазолашни истамади. Яъни, регламент бузилаётгани борасида огоҳлантириш берди.\nПФЛ 2019 йил бошига қадар ўз позициясида ишлашда давом этади. Янги йилга бирорта ҳам клуб эски “шалтоқлари” билан ўтмаслиги керак. Клублар фақат қарздорлик, бир-бирини алдаш, футболчини “кийдириш” билан машғул бўлмаслиги шарт. Бу йил ҳамма эски ишларидан қутилади, янги мавсумдан бошлаб эса ҳамма клуб фақат келажаги ҳақида қайғуради. Давлат пулини еб туриб, ўзи бир тийин ҳам ишлаб топмайдиган клубларнинг барча ишлари назоратда бўлади.\nМен ҳақимдаги фикрларга эътибор бермайман. Аммо қилаётган ишимга ишонаман. Ҳар бир куним ПФЛдаги охиргиси бўлиши мумкин, бироқ токи шу ерда эканман, клубларнинг қинғир ишларига йўл қўйилмайди. Унгача ким нима деса, дейиши мумкин. Ишга келаётганимда раҳбарият томонидан шундай топшириқ берилган.\n“Насаф” эса оламга жар солмасдан, ўз ишларини тозалашга мажбур. Тез орада бу клуб ишлари ҳам тартибга солинади. Пулимиз йўқ деб жар солаётган ҳар қандай клуб вакилига, бунгача ким қанча пул олгани-ю, кўтарма пуллари қандай бўлиб чиқилганигача тушунтириш берилади.\nУнгача эса “Насаф” раҳбариятига регламентдан яна 2 та нусха совға қиламан. 2019 йилги мавсум учун регламент ўзбек тилида чоп этилади, унга бир қатор ўзгартиришлар киритилади ва ишламаётган бандлари, амалда бўлади.\nМаълумот учун: Оддийгина жисмоний тестларни топшира олмаган футболчилардан бири Мақсуд Каримов Суперлига рефериларидан уч марта каттароқ маош олади. Кўтарма пули эса 9 хонали рақамни ташкил қилади. Регламентдан хабари йўқ бўлган “Насаф” раҳбари 1 йили учун ойлигидан ташқари шунча кўтарма пули оладики, унинг қиймати менинг ойлигимдан 25 баробар кўп. Бунда ҳар бир ўйин учун ёзиладиган фалон миллионлик мукофот пуллари кўрсатилмаган.\nНима демоқчиман, ҳамма пулини ҳалоллаб олсин. Ҳакамларнинг норматив тестлари айни вақтда футболчиларникидан қийинроқ. Улар тестдан ўтяпти, футболчилар эса оддийгина синовдан ўта олмаяпти? Нега энди улар ўз устида ишламаслиги керак? Миллионлаб пул топаётган мураббийлар ва раҳбарларнинг нима учун регламентдан хабари бўлмаслиги керак? Ҳеч бўлмаганда “шу футболчиларимиз ўта олишмади тестингиздан, уларнинг кейинги тақдири нима бўлади”, деб сўрайдиган одамнинг ўзи бўлмаган.\nБошқа гапим йўқ. Ҳамма ўз ишини қилсин, ПФЛ қандай ишлаётгани борасидаги хулосани беришга ҳозирча шошилиш керак эмас. Зеро биз раҳбариятнинг йиллар давомидаги беғамлиги оқибатларини бартараф этиш билан бандмиз, Беғамов. Шулардан қутилиб, кейин олдинга қадам босамиз.


ЎзА - АЭХА ва АЭС: 2019 йил якуни ва келгуси режалар\nАЭХА ва АЭС: 2019 йил якуни ва келгуси режалар\nЎтган 2019 йил Атом энергияси халқаро агентлик фаолиятида ҳам ўзига хос янгиликларга бой бўлди. Негаки, дунёдаги атом электр станциялари айнан шу ташкилотнинг талаб ва тартибларига амалга қилган ҳолда иш юритади.\nЖаҳонда умумий қуввати 398,9 ГВт ташкил этувчи 450 тижорат ядро реакторидан унумли фойдаланилганлиги боис 2019 йил якунида 2018 йил охирига нисбатан уларнинг қуввати 2,5 ГВтга ошган, деб хабар беради “Ўзатом“ агентлиги.\nАтом энергияси бўйича халқаро агентлик (МАГАТЭ)нинг маълумотига кўра, ўтган йилда атом энергияси дунёда ишлаб чиқарилаётган электр энергиясининг 10 фоизини ёки барча кам углеродли электр энергиясининг учдан бир қисмини ташкил этган. Бундан кўринадики, атом энергияси гидроэнергетикадан кейин иккинчи йирик кам углеродли электр энергияси манбаига айланмоқда.\n30 давлатда атом энергияси ишлаб чиқарилмоқда\nДунёда ўттизта мамлакат атом энергияси ишлаб чиқараётган бўлса, яна 28 давлат бу масала устида фаол иш олиб бормоқда. Масалан, Бангладеш, Беларусь, Туркия ва БААда биринчи АЭС қурилмоқда.\nАйтиш керакки, Атом энергияси халқаро агентлиги глобал ядро-энергетика қувватлари ҳақида доимий ўзининг таҳлилини бериб боради. Унга мувофиқ, келгуси ўн йиллик янги қувватлар фойдаланишдан чиқарилаётган мавжуд реакторлар ўрнини қоплай олишига қисман боғлиқ бўлиб қолмайдими, деган масалага эътибор қаратган.\nТахминларга кўра, 2030 йилгача соф ўрнатилган ядро қувватлари доимий тарзда камайиб боради. 2050 йилгача ҳозиргидан 6 фоиз паст даражада, яъни 371 ГВт гача тикланади. Шунингдек, ҳозирги даражадан 25 фоизга, яъни 2030 йилга бориб, 496 ГВт, 2050 йилда эса 80 фоизга – 715 ГВтга ўсади. Амалдаги ядро қувватларининг улуши дунё энергетика қувватининг қарийб 3 фоизини, аср ўрталарига бориб эса бугунги 5,5 фоиз билан таққослаганда 5 фоизини ташкил этади.\n2019 йилда тармоққа бешта янги ядро энергия реактори уланди\nКорея Республикасида “Шин-Кори-4“ (1 340 Мвт), Россияда “Нововоронеж 2-2“ (1 114 МВт), Хитойда “Тайшань-2“ (1 660 МВт), Танцзян-6 (1 000 МВт) ва “Академик Ломоносов” сузувчи атом энергия блоклари (32 Мвт) ана шундай янги фаолият бошлаган объектлардир.\nШу билан бирга, ўтган йилда яна учта энергия блокларини қуриш бошланган. Булар Россияда “Курск 2-2“ (1 115 МВт), Эронда “Бушер-2“ (915 МВт) ва Хитойда “Чжанчжоу-1“ (1 126 Мвт)дир.\nСаккизта АЭСнинг фаолияти тўхтатилди\nҲар бир қурилаётган атом электр станциясининг фойдаланиш муддати бор. Шу сабабли, улар муддатига мувофиқ фаолияти тўхтатилади. Ўтган йилда бу жараёнда саккизта АЭС фаолиятида тўлиқ тўхтатилиши кузатилди. Масалан, Россиядаги “Билибино-1“ АЭСи фойдаланиш муддати 46 йил бўлган. Мазкур АЭС ҳам ўтган йилда ўз ишини тўхтатди. Шу билан бирга, Япониядаги “Генкай-2“ АЭСи (муддати 45 йил), АҚШдаги “Пилигрим-1“ (муддати 48 йил) ва “Три-Майл-Айленд-1“ (муддати 46 йил), Тайвандаги “Чиншан-2“ (муддати 43 йил), Швейцариядаги “Мюлеберг“ ( муддати 49 йил), Германиядаги “Филипсбург-2“ (муддати 40 йил) ва Швециядаги “Рингхалс-2“ (муддати 44 йил)нинг фойдаланиш муддати тугагани сабабли улар тўлиқ тўхтатилган.


Ўтган тунда ЙТҲга учраган мактаб ўқувчиларининг аҳволи стабил – ФВВ\n18:06 23 Феврал 2020\n11:51 29.04.2019 Ҳавола олиш\nАвтобус ЙТҲга учраши оқибатида 12 киши турли жароҳатлар билан шифохоналарга жойлаштирилган эди. Ҳозир улардан икки нафарига уйига жавоб берилган.\nТОШКЕНТ, 29 апр – Sputnik. Ўтган тунда Тошкент вилояти Ўртачирчиқ туманида ЙТҲга учраган автобус йўловчиларининг аҳволи стабил деб хабар қилди ФВВ матбуот хизмати Sputnik мухбирига.\n“Айни дамда Ўртачирчиқ туманида шифохонага ётқизилган йўловчилардан икки нафарига уйига жавоб берилди. Қолганларнинг аҳволи яхши. Республика тез тиббий ёрдам марказидагиларнинг ҳам аҳволи стабил. Ҳеч ким оғир аҳволда эмас”, - деб хабар қилди ФВВ матбуот котиби.\nЭслатиб ўтамиз, ўтган тун соат 02:00 да, Тошкент вилояти Ўртачирчиқ тумани ҳудудида мактаб ўқувчиларини олиб кетаётган автобус ЙТҲга учраб ёниб кетган эди.\nТошкент яқинида ичида мактаб ўқувчилари бўлган автобус ёниб кетди\nЙўловчилар ўз вақтида тезкорлик билан эвакуация қилингани туфайли қурбонлар бўлмаган. 7 нафар йўловчи Ўртачирчиқ туман шифохонасига, 5 нафар йўловчи Республикаси Тез тиббий ёрдам илмий марказига жойлаштирилган эди.\nАвтобусда жами 53 нафар йўловчи бўлган. Уларнинг аксарияти Тошкент вилояти Паркент тумани 31-умумий ўрта таълим мактабининг 37 нафар ўқувчилари бўлган. Шунингдек, 3 нафар ўқитувчи, 10 нафар ота-оналар ҳамда 3 нафари хайдовчи бўлишган.\nДастлабки маълумотга кўра, “Мерседес” русумли автобус балони ёрилиб кетиши натижасида, бошқарувини йўқотиб, бетон тўсиққа бориб урилган ва ёнишни бошлаган.


Бирлашган Миллатлар Ташкилоти Бош Ассамблеясининг 1992 йил 14-октябрдаги қарорига асосан ҳар йили 3 декабрнинг “Халқаро ногиронлар куни” сифатида кенг нишонланиши юртимизда истиқомат қилаётган ногиронлиги бўлган фуқароларга ҳукуматимиз томонидан олиб борилаётган кучли ва манзилли ижтимоий ҳимоя сиёсатининг яққол исботидир.\nВилоят ҳокими Шуҳрат Ғаниевнинг Фарғона шаҳридаги 21-мактабгача таълим муассасасида тарбияланаётган болажонлар билан яқиндан мулоқоти, келтирилган совғалар тарбияланувчиларнинг ёдида бир умрга муҳрланиб қолади.\nФарғона шаҳридаги “Мурувват” уйида ҳам байрам тадбирлари ташкил этилди. Вилоят раҳбари бу ерда истиқомат қилаётган болажонларга яратилган шароитлар билан яқиндан танишиб, уларга совға-саломлар улашди.\n– “Мурувват” уйида кейинги йилларда амалга оширилган кенг кўламдаги капитал реконструкция, ободончилик ишлари, имконияти чекланган болажонларга кўрсатилаётган ғамхўрликдан далолат, – дейди муассаса директори ўринбосари Нигора Маматусмонова. – Вилоят ҳокими, Давлат хавфсизлик хизмати Чегара қўшинлари ва қатор ташкилотлар раҳбарларининг интернат уйимизда бўлиши болаларимиз қалбига бир олам қувонч бағишлади.\nВилоят ҳокими Шуҳрат Ғаниев Фарғона шаҳридаги 86-махсус ихтисослаштирилган мактаб-интернатида ҳам бўлиб, болажонлар иштирокида тайёрланган дастурни мароқ билан томоша қилди. Имконияти чекланган болаларнинг Ватан, она юрт, тинчликни мадҳ этувчи шеърлари, Президентимизга билдирган миннатдорчилик изҳорлари жаранглади. Болажонларга вилоят хокимлигининг байрам совғалари тақдим этилди.\nФарғона шаҳридаги “Тожмаҳал” мажмуасида ташкил этилган тадбирда ижтимоий ҳимояга муҳтож инсонларга берилаётган эътибор, ғамхўрликлар хақида сўз юритилди. Вилоят хокимлигининг тадбир иштирокчиларига совғалари, фахрий ёрлиқлари топширилди.\nТадбирда юртдошларимиздан бир гуруҳига Президентимиз томонидан таъсис этилган “Меҳнат фахрийси” кўкрак нишонлари тантанали равишда топширилди.\nИндонезиянинг Жакарта шахрида бўлиб ўтган паролимпия спорт мусобаларида иштирок этган фарғоналик ёш спортчилар ҳам совғаларга эга бўлишди.\nХалқаро ногиронлар куни муносабати билан “Нуроний” жамғармаси вилоят бўлими, вилоят касаба уюшма ташкилотлари бирлашмаси Кенгаши, “Маҳалла” хайрия жамоат фонди вилоят бўлими раҳбарлари таълим муассасаларига бордилар. Марғилон шаҳридаги 37-давлат мактабгача таълим муассасасида икки ва ундан ортиқ нуқсони бор болалар таълим-тарбия олишади. Меҳмонлар боғчада тарбияланаётган ўғил-қизлар билан суҳбат қуришди. Кичкинтойларга совғалар берилди.\nМарғилон шаҳридаги 22-имконияти чекланган болалар учун ихтисослаштирилган мактаб-интернатида ҳам таълим-тарбия олиш давлат дастурлари асосида йўлга қўйилган. Сана муносабати билан мактабда таҳсил олаётган болажонларга совғалар тақдим қилиниши уларнинг кичик кўнгилларини тоғдек кўтарди.\nҚувасой шаҳрида “Ҳеч ким эътибордан четда қолмайди” шиори остида ўтказилган “Меҳр қолур, муҳаббат қолур” деб номланган тадбирда ногиронлиги бўлган шахсларга совғалар ва аравачалар тақдим этилди.\nҚувасой шаҳридаги “Гулистон” маҳалла фуқаролар йиғинида икки қаватли, 16 та хонадондан иборат уй тўлиқ реконструкциядан чиқарилиб, эҳтиёжманд ва имконияти чекланган шахсларга хонадонлар калитлари кенг жамоатчилик иштирокида тантанали равишда топширилди.\nУйнинг 1-қаватида чевархона ташкил қилиниб, ногиронлиги бор хотин-қизлар бу ерда ҳунар ўрганиб, иш билан ҳам таъминланади.\nЎғилой ва Аъзамжон Абдуллаевлар ҳам ана шундай хонадонлардан бирига эга бўлишди. Улар кўрсатилган бундай ғамхўрликдан миннатдор.\nФарғона вилояти прокуратураси ташаббуси билан Ўзбекистон, Бешариқ , Фурқат туманлари ва Қўқон шаҳрида ҳайрия тадбирлари бўлиб ўтди.\nТадбирлар доирасида Ўзбекистон туманида истиқомат қилувчи якка-ёлғиз Мақсудахон Тошматова, Фурқат тумани Айритом қишлоғида яшовчи туғма ногиронлиги бор Қурбоной Узоқова ва Шукрулло Деҳқоновларга меҳр-мурувват кўмаклари кўрсатилди.\nФурқат тумани прокуратураси томонидан 20 нафар ногиронларга аравачалар етказиб берилди. Бешариқ туманида 30 нафар ногиронлиги бўлган болаларга қиш мавсумига зарур кийим-кечаклар ажратилди ва 50 нафар болалар оилаларига истеъмол ва озиқ-овқат маҳсулотлари олиб борилди.\nФарғона вилояти бўйлаб мутасадди ташкилотлар, ҳомийлар томонидан эҳтиёжманд ва ногиронлиги бўлган фуқароларга зарур жиҳозлар тақдим этилди ва мурувват тадбирлари давом этмоқда.\n« Ҳамкорликнинг янги истиқболлари\nЖиноят занжирига ўралган аёл »


Ватанни кўкракка уриб севмайдилар – HURRIYAT\nВатанни кўкракка уриб севмайдилар\n4 oy oldin Behzod 282\nОила шу азиз ватанимизнинг бир бўлаги, бир парчаси. Оилада фарзандларимизга болалигиданоқ ватанни севишни, ота-она, маҳалла-кўй, қариндош-уруғларни ҳурмат қилиш, қадрига етиш каби ўзбекона қадриятлар ўргатилади. Ота-она битта бўлгани каби одамнинг ҳам Ватани ягонадир. Ватанга хизмат қилиш унда яшаётган ҳар бир инсон учун ҳам қарз, ҳам фарз. Ватанга хизмат гоҳ у катта бўлсин, гоҳ у кичик – ҳалол, сидқидилдан бўлса, Ватан уни албатта қадрлайди.\nКасбим тақозоси туфайли турли соҳа вакиллари билан учрашишга тўғри келади. Мен учрашган ва суҳбатлашган инсонлар орасида юртим деб, Ватаним деб яшовчи ҳақиқий ватанпарвар кишилар кўп. Ана шундай инсонлардан бири раҳматли, Қўшкўпир туманининг Ўртаёп қишлоғида яшовчи Отабой ака Собиров эди. Узоқ йиллар сув тармоқлари соҳасида фаолият олиб борган Отабой Собиров жуда маънавиятли, маданиятли инсон бўлиб, адабиёт ва санъатни, тарих илмини жуда севувчи, уни қадрловчи ҳақиқий ватанпарвар киши эди десам муболаға бўлмас. У адабиёт ва санъатни жуда қадрларди. Қўлига тор олиб куйлаганда кўпчилик хонандалар тан берарди унга. Навоий, Махтумқули, Машрабдан ғазал ўқиса мана мен деган адабиётчини ҳам доғда қолдирарди. Ҳа, ҳақиқатда Отабой ака сўзи билан иши бир ажойиб инсон бўлиб яшади. У юрти Хоразмни жон дилидан севди. Унинг тарихига, умуман, ўзи туғилиб ўсган замин — Ўзбекистонга меҳри бўлакча эди.\nВатан, юрт муҳаббати унинг юрагида жўш уриб турарди. Ҳар бир гапининг бирида Махтумқули, Навоий, Паҳлавон Маҳмуд рубойиларидан ғазал ва қитъаларидан парча келтириб ўз сўзини мустаҳкамлаб қўйишни канда қилмасди, хуллас, ҳақиқий ватанпарварлик, юртга бўлган муҳаббат унинг юрагининг туб-тубидан чиқарди. Яратган уни сийлади. Бирин-кетин ўғил фарзандлар ато қилди. Хоразмбек, Махтумқули исмли фарзандлар шу зайл дунёга келди. Неваралари Замахшарий ва Зардўштлар бобоси қўйган исмларга лойиқ бўлишга интилиб яшамоқдалар. Тўғри, бу исмлар ҳозир эшитганларга бир эриш туюлар аммо бугунги кунда хорижий сериаллардан таъсирланиб фарзандига ёки невараларига уларнинг исмини қўяётган инсонлар ёнида албатта бу ҳеч нарса эмас. Ватанни қалбдан, юракдан севиш, уни меҳрини ҳис қилиш, сидқидилдан хизмат қилиш ҳар биримизнинг шиоримизга айланмоғи кераклигини ёддан чиқармаслигимиз керак. Зеро, улуғ шоиримиз Муҳаммад Юсуф бир шеърида “Кўкракка урмайди Ватан деб ватан” деб айтганида, албатта ҳақ эди.\n— Кўчада қиличбозлик қилиб ўйнаб юрган болаларга кўзим тушди. Қўлларида отасими, онасими дўкондан сотиб олиб берган ўйинчоқ — пластмас қилич. Улар ҳадеб бир-бирлари билан бақириб-чақириб “жанг” қилишарди. Беихтиёр уларнинг ўйини диққатимни тортиб ёнларига бордим, — дейди узоқ йиллар таълим-тарбия соҳасида ишлаб келаётган устоз Эгамберган Каримов — қилични қўлимга олдим ва улардан сўрадим:\n— Болалар бу кимнинг қиличи?\nУлар бараварига “Жумонгнинг қиличи” деб жавоб беришди.\nБундай вазият кишини албатта ўйга толдиради. Нега энди улар бу Жалолиддиннинг қиличи, Амур Темур бобомизнинг қиличи демайди. Фарзандлар тарбиясига шунчалар бефарқ бўляпмизми? Нега оилада, боғча-ю мактабларда бизнинг буюк бобокалонларимизнинг ҳаёт йўллари, улар кўрсатган жасоратлари кам ўргатилмоқда.\nХалқимизда катта арава қаердан юрса кичиги ҳам шу ердан юради деган мақол бор. Қуш уясида кўрганини қилади, дейди доно халқимиз. Бу мақоллар замирида қанча маъно мужассам. Биз катталар ҳар бир ишда ўз эзгу амалларимиз билан ёшларга ўрнак бўлсаккина келажак авлод юксак маънавиятли ватанпарвар инсон бўлиб етишади.\nФарзанд учун очилган музей\nИнсон хотираси азал-азалдан муқаддас бўлиб келган. Ўтганларни хотирлаш ўзбекона қадриятларнинг энг олий кўринишидир. Ўзбек на ўлигини на тиригини хор қилиб қўядиган миллат эмас. Жанггоҳларда қолиб кетган аскар қабридан ҳам бир сиқим тупроқ олиб келади. Уларни хотирлайди, эзгу ишларини эслайди.\nҒозовот қишлоғида Элена Антипова деган тарих фанидан дарс берувчи ўқитувчимиз бўларди. Оқила, доно, ҳар бир сўзидан ҳақиқат уфуриб турувчи, сўзи билан иши бир аёл эди раҳматли. Иложи борича ҳамқишлоқларига ёрдам қўлини чўзарди. Унинг фидойи инсонлигидан ҳаёти давомида бир неча бор туман ва қишлоқ кенгашига депутат ҳам қилиб сайлашганди.\nНима бўлдию ҳарбийга кетган ўғли Улуғбек бахтсиз тасодиф туфайли ҳалок бўлади. Энди сиз онанинг аҳволини бир кўз олдингизга келтиринг. Россиядан Улуғбекнинг жасадини олиб келиб дафн қилишди. Элена опанинг ана шу кунлардаги изтиробларини сўз билан таърифлаш осон эмасди. Фарзанд доғи уни баттар чўктириб қўйди.\nЎзи тарих ўқитувчиси эмасми, мактабда фарзандига атаб музей — кутубхона очди. Ўз пулига сотиб олиб бўлса-да, китоблар ва тарихий экспонатлар билан музейни бойитди. Музейга “Улуғбек Ҳасанов номидаги тарих музейи” деб ном берди. Ўша даврларда Элена Антиповадан таҳсил олган инсонлар буни яхши эслашади. Домла бу билан ҳам фарзанди Улуғбекни хотирасини абадийлаштирди, ҳам қанчадан-қанча ёшларга ўз қишлоғи тарихини билишга кўмаклашди.\nҚўшкўпир туманда Арслон Матниёзов бир пайтлари раҳбарлик қилган 43-сонли умумий ўрта-таълим мактабига борсангиз, 1941-1945 йилларда Хадра қишлоғидан урушга кетиб қайтиб келмаган ҳамқишлоқлари хотирасига ўрнатилган Хотира монументига кўзингиз тушади. Унда 1941-1945 йилларда қишлоқдан урушга кетган собиқ жангчиларнинг номлари битилган. Инсон хотираси азиз. Хотира уйғонса гўзал, дейди халқимиз. Бизнинг ёрқин порлоқ келажагимиз учун жонини фидо қилган юрт ўғлонлари ҳақида, уларнинг тарихи ҳақида ёшларга кўпроқ ўргатишимиз керак. Улар мустақиллигимиз ўз-ўзидан келмаганини тушунишлари, ота-боболари қилган жасоратлари ҳақида маълумотга эга бўлишлари, уларнинг ҳақиқий ворислари эканликларини ҳар қадамда ҳис қилиб яшамоқлари ҳам фарз ҳам қарздир.\nВатан шундай севилади…\nЙигирма йилдирки ўз уйини тарих музейи қилиб ёшларга мозий қатларини очишда елкадош бўлаётган инсон, тарих фанлари номзоди қўшкўпирлик Раҳмонберган ота Машариповнинг ҳаёт йўли ҳаммага ўрнак бўлса арзийди. Раҳмонберган ота саксон ёшни қоралаган бўлсаям ҳали ҳам юрт ҳақида, Ватан ҳақида унинг одамлари ҳақида, шаҳар-қишлоқлари тарихи ҳақида рисолалар битмоқда. Ёшларга зиё, нур улашмоқда, уларни юксак маънавиятли бўлишида астойдил хизмат қилаётир. Раҳмонберган отани юксак маънавий жасоратли инсонлар сирасига киритса арзийди. Элимизда, юртимизда бундай фидойи Ватан деб, юртим деб яшаётган инсонлар жуда кўп.\nРаҳматли Шовот тумани Катқалъа қишлоғида яшаб умри давлат идораларида ўтган азиз инсон Рўзмат ака Ёқубовнинг ҳаёт йўли ҳам ибрат бўларлик даражада. Рўзмат ака Ёқубов ҳақиқий ватанпарвар инсон эди. У воҳада Хоразм тарихини яхши билувчи уни кенг омма ўртасида тарғиб қилувчи билимдонлардан бири бўлиб, вилоят телевидениесида Катқалъа ва Кўҳна Урганч, Жалолиддин Мангуберди, Хоразмшоҳлар тарихи ҳақида бир неча марталаб чиқишлар қилди. Ўз изланишлари, ўқиб ўрганишлари натижасида биринчилардан бўлиб мустақиллигимизнинг илк кунлариданоқ Жалолиддин Мангуберди рисоласини халққа тақдим (1997 йил) этди. Мана менинг қўлимда унинг “Авлодларга” номли васият тариқасида ёзилган 55 варақдан иборат қўлёзмаси. Уни катта қизиқиш, ҳаяжон ва изтиробларсиз ўқиш қийин.\nМамлакатимизнинг турли гўшаларида миллат тараққиёти учун индамайгина ҳисса қўшиб юрган одамлар талайгина. Зеро, бу уларнинг кундалик ҳаёт тамойилига айланган. Ватан учун қилаётган ишларини, инсоннинг кундалик турмуш тарзи, деб қарашади. Бу каби инсонлар юртимизнинг турли ҳудудларида истаганингизча топилади.Улар босиб ўтган йўллар, қилган эзгу ишлар қалбимизнинг аллақаерида мудраб ётган жафокашлик, миллатпарварлик туйғуларини туртиб уйғотса, ажаб эмас.\nPrevious Чинакам етакчи халқ манфаатларини ўйлайди ёки Лидернинг сиёсий имижи ҳақида\nNext Ғофуржон Мирзаев: «Сирдарёда инглизмас, ўзбеклар яшайди-ку!»


Куёвини ўлдириш учун одам ёлламоқчи бўлган шахс қўлга олинди\nЎзбекистон Республикаси ИИВ Жамоатчилик ва оммавий ахборот воситалари билан алоқалар бошқармасининг хабар беришича, Самарқанд шаҳар Регистон меҳмонхонаси боғбони 1960 йилда туғилган Ё.Шокиров Тайлоқ туманида яшовчи куёви, С.Зоҳидовни ўлдириш учун одам ёллаб беришни сўраб, ҳамқишлоғига мурожаат қилган. Куёвининг ўлими учун у 300 доллар ваъда қилган.\nБоғбоннинг ҳамқишлоғи бу ҳақда Оқдарё тумани ИИБга маълум қилган. Шундан сўнг, ИИБ томонидан махсус тадбир уюштирилган.\n«9 февраль куни куёвнинг юз қисми қонга бўялган ҳолда мобил телефонга олинган сурати Даҳбед қўрғонидаги чойхонада боғбонга кўрсатилган. Шундан сўнг, боғбон 300 АҚШ долларини ёлланма қотилга берган вақти қўлга олинган», — дейилади ИИВ ахборотида.


Британия шаҳзодаси Илон Маск ва Жефф Безосни танқид қилди - Bugun.uz\nБритания шаҳзодаси Илон Маск ва Жефф Безосни танқид қилди\n20:19 | 14-10-2021 161\nБритания шаҳзодаси Уильям миллиардерлардан Илон Маск, Жефф Безос ва Ричард Брэнсонни космосдаги пойгаси учун танқид қилди. Бу ҳақда «BBC» хабар берди.\nКембриж герцогининг сўзларига кўра, миллиардерлар космосга эмас, балки Ерни қутқаришга эътибор қаратиши лозим. «Бизга буюк ақл эгалари Ердан бошқа яшаш жойини излаш учун керак эмас», — деган у. Шунингдек, шахзода миллиардерларнинг космик рақобати Ердаги муҳим муаммоларни ҳал қилишдан чалғитишини қайд этган.\nТаъкидланишича, Уильямнинг мурожаатига Маскнинг Марсга бориши ва Безоснинг июль ойида ўзининг биринчи космик парвозини «бизнинг болаларимиз ва уларнинг фарзандлари келажакни қуриши учун» деб атагани сабаб бўлган.\nЎз навбатида, шаҳзода Уильям иқлим инқирозига қарши курашда қирол оиласининг тўртинчи авлодига ишонмаслик кераклигини таъкидлаган, чунки ўша пайтга қадар бирор нарсани тузатишга кеч бўлиши мумкинлигини айтган. «Агар менинг катта ўғлим шаҳзода Жорж мендек бу муаммолар ҳақида 30 йилдан кейин айтса, бу мутлақо фалокат бўлади. Чунки биз кеч қолган бўламиз», — деган у.\nАввалроқ Елизавета II биринчи марта омма олдига ҳассада чиққани ва қироллик тахтига кимни тайёрлаётгани маълум қилинганди.


Жиззахда яна бир бўлим очилди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда яна бир бўлим очилди\nЖиззахда яна бир бўлим очилди\n28 июль 2018 йил\nЖиззах шаҳар ички ишлар органлари фаолиятини мувофиқлаштириш бошқармаси 3- сонли ички ишлар бўлимининг очилиш маросими бўлиб ўтди.\nКенг жамоатчилик вакиллари, ҳуқуқ-тартибот идоралари раҳбарлари, меҳнат фахрийлари иштирокида уюштирилган тадбир аввалида вилоят ҳокими Эргаш Салиев сўзга чиқди. Нотиқ мамлакатимизда сиёсий, ижтимоий ва иқтисодий соҳаларда кечаётган ислоҳотлар, хусусан, тинчлик ва осойишталикни таъминлаш борасидаги тадбирлар тўғрисида тўхталиб ўтди. Шунингдек, "Хавфсиз шаҳар” концепциясини жорий этиш бўйича амалга оширилаётган ишлар тилга олинди.\nЎзбекистон Республикаси Ички ишлар вазирининг ўринбосари Алишер Мирзаев эса мамлакатимизда жиноят ва ҳуқуқбузарликларнинг олдини олиш, бу йўналишда илғор усул ва технологияларни қўллаш ҳамда инсон ҳуқуқ ва манфаатларини таъминлаш борасидаги чора-тадбирлар юзасидан фикр билдирди. Шундан сўнг йиғилганлар бўлимда яратилган шароит ва имкониятлар билан танишдилар.\n— Бўлим вилоят марказидаги "Кимёгар”, Алишер Навоий, "Маданият”, "Сайхон”, Ҳамид Олимжон, "Тинчлик”, "Хайробод” маҳаллаларини қамраб олади. Яъни, ушбу маҳаллалар аҳолиси илгаригидек Жиззах шаҳар ички ишлар органлари фаолиятини мувофиқлаштириш бошқармасига эмас, ўз ҳудудларидаги бўлимга келадилар. Бу фуқароларни ортиқча оворагарчиликлардан ҳимоялайди, ҳар бир масалани ўз вақтида ҳал этиш имкониятини кенгайтиради. Бўлимда барча шароитлар яратилган. Терговчи, суриштирувчи, жиноятқидирув бўлими, маърифат, дам олиш, ювиниш хоналари каби 13 та хона мавжуд. Навбатчиликқисмида ситуацион марказ фаолияти йўлга қўйилган бўлиб, бу ердан аҳоли тўпланадиган 6 таҳудуд ва йўл кесишмалари назорат қилинади. Келгусида босқичма-босқич камералар сонини ошириб бораверамиз. Фуқаролар шахси аниқлаштириладиган саралаш хонаси овоз ва тасвир ёзиш ускуналарига эга. Барча ходимлар замонавий компьютер ва алоқа воситалари билан таъминланган. Умуман олганда, самарали ишлашимиз учун барча шароитлар бор.\nБўлим таркибидаги 9 нафар профилактика инспекторлари хизмат машиналарига эга. Яна бир автомашина ажратилиши кутилаётир. Айтганча, бинода "Кимёгар” маҳалла фуқаролар йиғиниҳам жойлашган.\n— Бир ярим ойлик муддатда мазкур иншоотда реконструкция ишлари якунланди, — дейди "Абдувоҳид қурилиш таъмир” МЧЖ раҳбари Ихтиёр Тошпўлатов. — Бу даврда 3 та техника ва 70 нафар қурувчи кучи билан 1 миллиард 610 миллион сўмлик иш бажарилди. Кўриб турганингиздек, соҳа талабларига тўла жавоб берадиган имконият ва шароитлар яратилди.\nАйтиш жоизки, ушбу идора "Хавфсиз шаҳар” концепцияси талаблари асосида Жиззах шаҳрида юзага келтирилган иккинчи ички ишлар бўлими ҳисобланади. Биринчиси "Заргарлик” маҳалласи ҳудудида бўлиб, шу йил апрель ойида фойдаланишга топширилган. Президентимиз жорий йил 30-31 март кунлари вилоятимизга ташрифи давомида мазкур бўлим фаолияти билан танишган эди. Жиззах шаҳрида яна иккита ана шундай бўлимни барпо этиш режалаштирилган.\nЖиззах шаҳрида ички ишлар бўлими очилди\n05 июль 2018, Четверг\nЖиззахда маҳалла посбонлари қуроллантирилди\n06 июнь 2018, Среда\nПахтакорда Ғайрат Қодиров аҳоли билан учрашув ўтказди\nФоторепортаж: Жиззахга генерал-полковник Зокир Алматов ташриф буюрди\nЖиззахда суд-ҳуқуқ тизими ислоҳотлари – ёшлар нигоҳида


Тарих суратларидан. Козак ва Фомин / CHAMPIONAT.asia\nТарих суратларидан. Козак ва Фомин\n26 июл 16:11\n2006 йил бўлиб ўтган Ўзбекистон Кубоги финал учрашуви суратларини кўрар эканман, Осиё ва Жаҳон чемпионатларида иштирок этиб қайтган футболчилармизга кўзим тушди.\n"Пахтакор" - "Машъал" жамоалари ўртасида бўлиб ўтган финал учрашувида майдон ташқарисига чиқиб кетадиган тўпларни олиб келиш "Пахтакор" академиясининг 1993 йилда таваллуд топган футболчиларининг чекига тушган экан. Қуйидаги суратда Анваржон Солиев майдонга тушишга ҳозирлик кўраяпти. Уни орқасида Максимилиан Фоминни кўришингиз мумкин. Буни қарангки, Максга Ўзбекистон тарихидаги энг яхши ҳужумчилардан бири бўлган Солиев билан бирга ўйнаш имконияти пайдо бўлди.\nОрадан роппа-роса 5 йил ўтиб Кубок ёнида турган Владимир Козакнинг ўзи "Пахтакор" жамоаси сафида мамлакат Кубоги сохиби бўлишини ўйлаганмикин? Ўзбекистон ёшлар терма жамоасининг сардори ўйинни кузатиш билан банд.\nАгар Сизда ҳам шунга ўхшаш суратлар бўлса, asia@championat.asia манзилига юборинг.


Россия суди қирғиз фуқаросини терроризмда айблади\nАБАКАН, Россия – Россия суди Қирғизистон фуқаросини Хакасияда террорчилик тармоғи тузишда айблаб, етти йиллик қамоқ жазосига ҳукм қилди. Бу ҳақда душанба (30 сентябрь) куни Россия Федерал хавфсизлик хизматининг минтақавий маъмуриятига таяниб, Россиянинг ТАСС ахборот агентлиги хабар қилди. Хакасия Сибирнинг бир қисми ҳисобланади.\nНуригин Абдирахманов тўрт кишидан иборат гуруҳ тузиб, Сурияга кетиш олдидан Хакасияда ҳуқуқ-тартибот идоралари ходимларига ҳужум қилишни режалаштирганликда гумон қилинмоқда.\nТергов маълумотларига кўра, Абдирахмонов Россияда тақиқланган «Ислом давлати» (ИД) террорчилик гуруҳи билан алоқадор «Тавҳид ва Жиҳод жамоати»га мансуб бўлиб, унинг раҳбарларидан бири билан мунтазам равишда мулоқот қилиб турган.\nАбдирахманов хакасияликларни гуруҳнинг Суриядаги фаолиятига жалб қилишга уринганликда айбланмоқда.\nБарча фош қилинмаган жиноий ишларни ишларни бегуноҳ ва ҳимоясиз мигрантнинг бўйнига қўйишган бўлса керак\nТожикистон суди Франция фуқаросини Афғонистонда «Ислом давлати»га қўшилишга уринганликда айблади


Одил Ёкубов » Nemis tili » Referat » Referat | Haqida\nAsosiy / ReferatNemis tili Одил Ёкубов\nFayl hajmi 22,90 kB\n2. [h2]Одил Ёкубов[/h2] асарлари тахлили.\n3. «Диёнат» ва «Улугбек хазинаси» асарлари.\n1927 йилда кадимий Туркистон шахри якинидаги карнок хозирги Отабой кишлогида тугилган. Отаси Эгамберди катогон курбони булган. Одил Ёкубовнинг болалиги уруш даврига тугри келгалиги учун анча огир кечган. У 1945 – 50 йилларда армия сафида хизмат килади, Япония билан булган рушда катнашади. (Говий сахроси ва Хинган тогларида булган). Харбий хизматдан кайтгач Тошкент Давлат Университетининг филология факультетида тахсил олади. «Узбекфильм» киностудиясида бир канча газеталарда Узбекистон ёзувчилар уюшмасида Гафур Гулом нашриётида ва атамалар кумитасида ишлайди. Одил Ёкубов замондошлари хакида «Бир фельетон киссаси», «Канот жуфт булади», «Матлуба» каби киссалар «Диёнат», «Эр бошига иш тушса» каби романлар ёзган. Отасининг катогон клиниши ойисининг турт фарзанд билан ёлгиз колганда турмуш кийинчилигидан оддий мехнаткаш амакиси Зайниддиннинг кишлокка кучириб келганини кейинчалик адиб узининг «Эр бошига иш тушса» ва «Ок кушлар оппок кушлар» деган романларида акс эттирди.\n1927 (айрим манбаларда 1926 йил) Чимкент вилоятининг Карнок (хозирги Отабой) кишлогида хизматчи оиласида тугилган. Урта мактабни битиргач колхозда ишлаган. Ун саккиз ёшида, яъни 1944 йили Совет Армиясига кунгилли булиб ёзилиб, Улуг Ватан урушида катнашади. Урушнинг сунгги йилларида Ватанни Япон милитаристларининг хужумидан химоя килди. Уруш тугагач, хийла вакт, яъни 1951 йилгача Узок Шаркда совет кушинлари сафида хизмат килди. Армия хизматидан кайтгач, СаГУнинг (хозирги ТошДУ) рус филологияси факультетига укишга кириб, 1956 йилда тугатди. Узбекистон Ёзувчилар союзида адабий консультант, «литературная газета»нинг Узбекистондаги мухбири булиб ишлади. 1970 йилдан 1982 йилгача Гафур Гулом номидаги Адабиёт ва санъат нашриётида бош мухаррир уринбосари, 1982-87 йилларда «Узбекистон адабиёти ва санъати» газетасининг бош мухаррири, 1987-1991 йилларда Ёзувчилар уюшмаси бошкарувининг биринчи котиби, 1991-96 йилларда Узбекистон Атамалар кумитасининг раиси, 1996 йилдан Марказий Осиё фан, маданият Ассамблеяси раиси уринбосари.\nИжод студентли йилларида бошланган. Дастлаб йирик жанрда ижод килган, 1951 йилда «Тенгдошлар» киссасини ёзган. Сунг бирин-кетин 1958 йилда «Дастлабки кадам», 1955 йилда «Икки мухаббат» хикоялар туплами, 1958 йилда «Айтсам тилим куйди, айтмасам дилим куйди», «Юрак ёнмоги керак», 1961 йилда «Олма гуллаганда» пъесалари яратилди. 1960 йилда «Мукаддас», «Тилла узук», 1962 йилда «Ларза», «Бир фельетон киссаси», 1968 йилда «Канот жуфт булади», 1970 йидда «Матлуба», 1971 йилда «Излайман», 1975 йилда «Биллур кандиллар» киссалари эълон килинди. Адиб прозанинг энг йирик жанри-романчиликда хам ижод килди. 1966 йилда «Эр бошига иш тушса», 1973 йилда «Улугбек хазинаси», 1977 йилда «Диёнат», 1982 йилда «Кухна дунё» романларини ёзди. Шунингдек адиб «Дилбарим», «Бахор ёмгирлари» каби киносценарийларнинг хам муаллифидир. 1994 йилда «Адолат манзили» романи юзага келди.\nОДДИЙ ХАЁТДАН КАТТА ХАКИКАТ.\nМаълумки, хикоя хаётнинг айрим бир томонини камраб олади ва асосида инсон хаётининг бир булаги ётади. Агар хикоя асосидаги факт катта бир хакикат бир хакикатга эга булмаса, унинг ифодаси хикоя булмай, шунчаки бир лавхага айланади, утган вокеанинг оддийгина баёни булиб колади. Одил Ёкубов хикоя жанрига кул урар экан, жанрнинг бу хусусиятига катта эътибор берди. У дастлаб болалар учун катор хикоялар ёзди. Лекин бу хикоялар ёзувчи номини оммага кенг танитмади. Сабаб, бу хикоялар хали у кадар бадиий мукаммал, катта хакикат асосига курилмаган эди. Одил Ёкубовнинг номини «Икки мухаббат» хикояси элга машхур килди. Хикоя мухаббат мавзуига багишланган. Бундай караганда бу мавзу адабиёт учун янгилик эмас. Бирок Одил Ёкубов бу мавзу оркали катта хакикатни айтолди, яъни мухаббат билан «хазиллашиб» булмаслигини, башарти шундай килинганда хаётнинг узи ундан каттик уч олишини жуда ёркин лирик лавхаларда ифодалади. Хикоя кахрамонлари Собиржон, Насиба ва Махбубалардир.\nАдибнинг «Янги йил кечасида», «Аямажуз», «Лирик ва физик киссаси» хикоялари хам мухаббат хакидадир. Уларда инсоний туйгулардан бебахра, уз айби билан бахтидан жудо булувчи, лекин бунга бошкаларни айбдор санаб юрувчи кишилар образи яратилган. «Видо» хикоясида фарзандлик бурчи, умуман инсонийлик масаласи уртага ташланган булса, «Бахт куши» хикоясида эса хаётда энг кимматбахо бойлик бу маънавий бойлик эканлиги кахрамон фаолиятида инкишоф килинади.\nХАЁТ ВА МУХАББАТ ТАЛКИНИ ДАВР ВА КАХРАМОН.\n«ТЕНГДОШЛАР», «Ота изидан» номли заиф повестларидан сунг, «Мукаддас» киссасини ёзди. Киссада мухим масала уртага ташланади, яъни хаётда худбинлик билан софлик, виждонийлик ёнма-ён туришлигини, киши сал ножуя харакат килса худбинлик кучасига кириб кетиши мумкинлигини жуда ишонарли инкишоф этилган.\nШариф узи аслида виждонли, мехнаткаш, халол йигит. Лекин у бир зум уз манфатини уйлаши билан худбинликка йул куяди. Киссада Шарифнинг уз хатти-харакатидан укиниши борасида мукаддас сузнинг мохияти англашилади. Яъни кишининг хар бир масалада инсонийлиги йуколмаслиги, виждонига карши иш тутмаслиги инсоний бурчидир. Демак, инсонийлик мукаддасдир. Кисса вокеалари заминида келиб чикадиган шу фалсафий хакикати билан ахамиятлидир.\nМаълумки, бадиий адабиётнинг бош масаласи инсон. Инсон образини яратиш ва рухий диалектикасини осиб бериш оркали унинг устидан хукм чикариш. Одил Ёкубов «Мукаддас» киссасида хам, кейинги асрларида хам бунга катта эътибор берди. Бу хусусият «Бир фельетон киссаси»да хам уз ифодасини топади. Яъни виждонийлик масаласи кенг планда ва таъсирли ёритилади. Шунингдек, киссада одамларнинг кадрига етиш, уларни кадрлаш масаласи хам ётади. Масалаларга даврий нуктаи назардан ёндошсак асар ахамиятининг накадар кимматлиги англашилади. Хаётда шундай ходисалар хам юз берадики, бундай пайтда кишининг уз билганлари камлик килиб колади. Бундай холатда бировнинг гапига ишониб, шошкалоклик билан хулоса чикармаслиги керак. Акс холда уз ёгига коврилиб, бир виждон азобида кийналиб юриши мумкин. Хаётда бундай ходисалар булиб туради.. Одил Ёкубов узининг «Тилла узук» номли киссасини мана шу масалага багишлайди. Лекин бу гапни айтиш учун шундай драматик вокеани асос килиб олганки, у хар кандай кишининг калбини тулкинлантиради, уйлашга мажбур килади.\nИстеъдодли ёзувчи хамиша давр билан хамнафас булади, узгаришлар мохиятини зийраклик билан англайди ва унга уз муносабатини билдиради. Мана шу тарика тугилган асар керакли ва фойдали булади. Бундай асарларда давр зиддияти очиб берилган булади. Одил Ёкубовнинг бу хусусиятини биз унинг «Ларза» киссасида яккол курамиз. Адиб асарда коллектив хужаликка рахбарлик килишнинг ики хил усулини – шахсга сигиниш йилларида карор топган рахбарликдаги догматик хамда янги шароитда юзага келган ижобий усулни курсатиш оркали уз максадини амалга оширади. Янгича рахбарликнинг юзага келиши туфайли хужалик иктисодининг тез суратлар билан кутарилиши, мехнат ахлига хушёрлик ва эхтиёткорлик билан муносабатда булиш карор топганлиги, кишилар уртасида бир-бирига хурмат, мехр-мухаббат, рахм-шафкат ва садокатлиги хаётий фактлар асосида курсатилади.\nОдил Ёкубов асарларининг барчаси куп планли булиб, унда инсон такдири, унинг дард-алами, севги-хижрони, хаёт хакидаги уй-фикри ётади. Кахрамонларининг хаммаси фаолият кишилари, хаёт хакикатини тугри тушунувчи одамлардир. У бугунги кун хакида ёзади. «Канот жуфти булади» номли киссаси хам бугунги кун учун гоят актуал булган севги, замон, ахлок ва оила масаласига багишланган булиб, бу борадаги баъзи бир кишиларнинг «фалсафаси» билан миллий анъаналар, олижаноб инсоний фазилатларни ёкловчи кишилар уртасидаги фикрни тукнашувлар хакида хикоя килади. Бирок ёзувчи ушбу асарда севги, ахлок кандай булиши керак деб, курук айтиб куймайди, балки мана шу борадаги хаётий вокеаларни тасвирлаб, китобхон билан фикрлашади, уни мунозарага тортади.\n«Излайман» киссаси Улуг Ватан урушининг сунггида совет кушинларининг орка томонидан чикиб, какшаткич зарба бериши каби тарихий вокеага багишланган. Бу вокеа узбек адабиётида биринчи марта ёритилиши билан кимматлидир. «Биллур кандлар» киссасининг заминида инсонийлик, инсоний дард, маънавий бойлик масаласи ётади. Адибнинг ютуги шундаки, у кахрамонлар характеридаги ижобий ва салбий холатларнинг юзага келишининг туб асосини курсатиб беради.\nХАЁТ ЗИДДИЯТЛИ ВА ИНСОН КИЁФАСИ.\n«Эр бошига иш тушса» романининг кахрамонлари хаётга энди кадам куйиб келаётган ёшлардир. Адибнинг махорати шундаки, уруш ортидаги хаётни, тугрироги урушнинг халк бошига солган кулфатини ёшларнинг дунёкараши, тушунчаси оркали очиб берган. Адиб уларнинг тушунчасини курук баён килмайди, балки уларнинг хаёт тенденциясини кай даражада тушунишларини мехнатлари оркали очиб беради.\n«Улугбек хазинаси» романи гояси Улугбек фожиаси билан чегараланиб колмайди. У тарихий-биографик асар эмас, соф тарихий асардир. Чунки бу ерда асосий гап Улугбек хаёти устида кетмайди, балки унинг хазинаси устида кетади. Бизга маълумки, тарихда юз берган хар бир вокеа-ходиса, юзага келган бойлик, маданият инсон фаолиятининг махсулидир. Ёзувчининг уз тили билан айтганда: «Али Кушчи Улугбекнинг факат бой меросини – бебахо кутубхонасигина» куткарган эмас, балки юксак инсонийликни, илмий тараккиёт рухини хам куткариб колган» (67-бет).\nРоманда тарихий образлар билан бир каторда неча тукима образлар хам берилган, бирок бу тукима образлар автор томонидан уз мухити давридан узиб олинмасдан тасвирланган, шунингдек, бу образлар шу давр иллатларнинг бир томонини очиб беришга хизмат килдирилганлиги учун тарихий образлардан ажратиб булмайди. Бундай образлар Мавлано Мухиддин, Каландар Карнокий, Хуршидабону ва бошкалардир. Каландар Канокий билан Хуршидабону тимсолида инсонга ва севгига булган садокатни, катта инсонийликни кунглимизга жо килиш билан бирга, уша давр адолатсизлигини, зуравонлигини, инсоннинг гузаллиги уша давр учун катта бахтсизлик эканлигини чукур хис киламиз. Айникса, романда ханузгача олимларимиз томонидан етарли ёритилмаган буюк аллома Али Кушчининг асосий образлардан бири килиб берилиши ва ундаги инсонийлик, илмга берилганлик, устозга садокат, умуман унинг рухий олами мукаммал ёритилганлиги диккатга сазовордир.\n«Диёнат» романи» оламшумул ишларни бошкараётган халкимиз кудрати хусусида хикоя килади. . . хаётнинг асл мазмунини чакади, уни харакатга келтириб турган ички «пружина»ни юзага чикаради, ички тулкинларни курсатиб беради» (М.Кушжонов, Калб ва киёфа. 206-б). Ана шу «тулкинлар», «хикоялар», вокеалар заминида шахс хар бир масалада диёнатли булиш лозим деган, умуинсоний гоя ётади. Ёзувчи бу нуктаи назарни уз фаолияти билан эл огзига тушган олим, коммунист образи оркали акс эттиради. Бундай килиши бежиз эмас. Чунки тургунлик даври деб юритилаётган 70-йилларда диёнатсизлик авж олган эди.\n«Ок кушлар, оппок кушлар» романи сюжетига асос килиб республика хаётида кейинги йилларда руй берган негатив холатлар олинган. Ёзувчи бу холатни хаётнинг бир жабхаси буйича эмас, балки кенг эпик куламда яъни кишлок хужалик хаётида, санъат ва ижод олами мисолида олади. Маълумки, адабиётнинг вазифаси вокеликни кайд килиш эмас, балки инсон маънавий олами, фаолияти тахлилида давр ва замон масаласини, зиддиятларини талкин килишдан иборатдир. Одил Ёкубов узининг мазкур романида худди мана шу нарсага тула амал килган. Бу эса унинг кахрамонларини жонли, хаётий одамга айлантирган, хаёт хакикати эса ёзувчининг дунёкараши билан тула йугрилган бадиий хакикатга айланган.\nРоманнинг сюжети йуналишини уч дуст фаолияти ташкил килади. Уларнинг хар бири бир олам. Бу оламнинг хар бири жамият ва кундалик хаётнинг катта бир жабхасидаги вокеликни уз фаолиятларида мужассам килади. Ёзувчининг ютуги шундаки, бу олам воситасида тасвирланган вокелик асарда алохида бир сюжет линиясини ташкил килса-да, у романдаги бош гояга, бош конфликтга –ёзувчи концепциясига буйсундирилган.\n«Адолат манзили» романи 80-йиллар катогони, унинг халк бошига солган кулфатлари, моддий ва маънавий асоратлари хакида хикоя килади. Адиб романида вокеалар тафсилотини эмас, аксинча, хис туйгулар тафсилотини биринчи уринга чикаради. Натижада китобхон романда вокеалар тизимидан кура купрок инсонни, инсоний муносабатларни куради, унинг хам зохиран, хам ботиний олами билан якиндан танишади.\nАдиб, ижобий кахрамонларни ичидан ёритишга, инсон калби хакидаги хакикатни айтишга интилса, аксинча, салбий кахрамонларнинг купрок ташки портретини якколрок чизишга харакат килади. Романнинг бош кахрамони Суюн Бургут. У жабрдийда шахс. Шу билан баробар, у мард, довюрак, курашчан сиймо. У бошига тушган кургуликлар, адолатсизликлар туфайли изтироблар оловида коврилади, эзилади. Айни пайтда сунгги нафасига кадар бало-офатлар, ёвуз кучлар билан беаёв олишади, мардона туриб узини халок этади.\nTeglar: билан йилда Ёкубов унинг катта килади хикоя бошига балки оркали инсон булиб юзага йилларда булган Бундай инсоний хаётнинг образлар ётади\nОдил Ёқубов ижоди (Одил Ёкубов ижоди)\nУзбек санъати устозлари\nУзбекистон Республикасида суд хокимиятининг конституциявий асослари\nЖиноят процесси принциплари\nОдил судловнинг тортишувни таъминлашдаги аҳамияти\nАпелляция тартибида суд қарорларини бекор қилиш асослари\nЁзувчининг нияти ва бадиий образ (Одил Ёқубовнинг “Улуғбек хаз ...\nДемократик, фукаролик жамияти асосларини шакллантириш назарияси ва амалиёти


Қўқон давлат педагогика институтининг адабиёт фаультети ўқитувчиси 54 яшар Одинахон Тўхтасинова июнь ойининг охирида пора олаётганликда гумонланиб МХХ томонидан ҳибсга олинган эди.\nРасмий маълумотларга кўра, Одинахон Тўхтасинова Қўқон шаҳар ёшлар маркази директори билан ўзаро келишиб, абитуриентдан ўз уйида тўрт ярим минг АҚШ доллари миқдорида пора олаётган пайтда ушланган.\nОрадан бир ой ўтиб, қабул имтиҳонлари арафасида МХХ, прокуратура ва давлат тест маркази вакиллари иштирокида Одинахон Тўхтасинова ҳақида олинган видеофильм қабул имтиҳонлари оладиган ўқитувчиларга намойиш қилинган.\nБу фильмни кўрган, исми сир қолишини сўраган ўқитувчилардан бирининг айтишича, видеода Одинахон Тўхтасинова кечирим сўраган:\n“Одинахон опойнинг видеодаги кўриниши жуда аянчли аҳволда эди. Сочлари тўзғиган, руҳи тушиб кетган. У”мен нафс йўлига кириб хато қилдим, ҳамкасбларим ва қариндош уруғларимни юзини ерга қаратдим, МХХ ходимларидан мени кечиришларини сўрайман” деб илтижо қилди”, деди ўқитувчи.\nУнинг айтишича, фильмдан сўнг МХХ раиси йиғилган ўқитувчиларга қараб дўқ-пўписа қилган:\n“Агар имтиҳон вақтида ушласам, хафа бўлма. Жуванмарг бўлиб кетасан. Кўзингни оч баринг, болаларни ичига ҳам ўзимизни одамларни киритганмиз. Мана бу опойни аҳволини кўрдингми, ана шундай бўласан, деди”, дейди ўқитувчи.\nЎқитувчиларнинг айтишларича, бу намойишдан сўнг улар имтиҳон куни кузатувчилик ва назоратчиликка боришдан чўчиб қолганлар:\n“Баъзи аудитория раҳбарлари, ўқитувчилар ва назоратчилар қўрққанидан ўша куни имтиҳонга ҳам келишмади. Ҳали айби судда исботланмаган ўқитувчини ҳаммани олдида сазойи қилиб, қолганларга эса таҳдид қилиш, бу айбсизлик презумпциясининг қўпол равишда бузилишидир”, деди ўқитувчи.\nЎзбекистон Республикаси Конституциясининг 26-моддасида эса айбсизлик презумпцияси ҳақида бундай дейилган:\n“Жиноят содир этганликда айбланаётган ҳар бир шахснинг иши судда қонуний тартибда, ошкора кўриб чиқилиб, унинг айби аниқланмагунча у айбдор ҳисобланмайди. Судда айбланаётган шахсга ўзини ҳимоя қилиш учун барча шароитлар таъминлаб берилади”.\nЎзбекистонда эса, айби ҳали суд ҳукми билан тасдиқланмаган ватандошларни, суддан олдин давлат телеканаллари ва гумонланувчи ҳамкасблари олдида изза қилиш, уларга айб юклаш ҳолатлари кўп кузатилади.\nЖумладан яқинда чинозлик тадбиркор Аҳмад Турсунбоевга ҳам ҳали суд бўлмасдан давлат телевидениеси орқали бир қанча айбловлар эълон қилинган эди.


10:43, 21.09.2020 // 40547\nХалқ таълими вазирлиги инглиз тили ўқитувчиси эфирда йўл қўйган хатога муносабат билдирди\nЎзбекистонда 2020 йилнинг 14 сентябрь кунидан бошлаб мактаб ўқувчилари учун телевизион дарслар узатила бошланди. Теледарслар давомида ўқитувчиларнинг хатога йўл қўйиш ҳолатлари кузатилмоқда. Халқ таълим вазирлиги ушбу ҳолатлар юзасидан муносабат билдирди.\nАҚШ пойтахти Нью-Йорк дея кўрсатилмоқда\n«‘Онлайн-мактаб’ лойиҳаси доирасида ҳар куни 100 дан ортиқ (30–35 соат) дарс тасвирга олинмоқда. Мазкур дарсларда имкон қадар хатолик ўтмаслигига ҳаракат қилинмоқда.\nБироқ 16 сентябрь куни эфирга узатилган чет тили фани видеодарсида айрим хатоликларга йўл қўйилди. Энг аввало мазкур ҳолат учун барчадан узр сўрамоқчимиз.\nХитой пойтахти эса Пекин деб ёзилган аслида Beijing тарзида ёзилиши керак\nКенг жамоатчилик ва ижтимоий тармоқ фаолларидан ‘Онлайн-мактаб’ лойиҳасида иштирок этаётган ўқитувчиларни камситмасликни сўрамоқчимиз. Ҳар биримиз хатоликка йўл қўйишимиз мумкин, иш бор жойда хатоликлар ҳам учраб туради. Лекин бу хатоликларнинг олдини олиш ва келгусида йўл қўймаслик чоралари кўрилмоқда.\nУмид қиламизки, бу вазият барчани ўз вазифаларини бажаришда эътиборлироқ бўлишга ва ишга профессионал ёндашишга ундайди», – дейилади вазирлик хабарида.\nШунингдек, вазирлик, ҳозирги шароитда ўз соғлиғини хавф остига қўйиб ҳам анъанавий, ҳам масофавий шаклда фаолият олиб бораётган ҳамда видеодарсларни тасвирга олиш жараёнларига жалб қилинган ўқитувчиларга миннатдорлик билдирган.\nАввалроқ Тошкентда 21 сентябрдан қайси мактаблар анъанавий тарзда фаолият бошлаши маълум қилинганди.\nФарғонада 162 та, Самарқандда эса 38 та мактабда анъанавий дарслар бошланди\nТошкентдаги иккита мактаб очилганидан икки кун ўтиб карантинга ёпилди\n12:23, 28.10.2020 // 99282\n23:50 Кеча // 84480\n00:45 Кеча // 77498\n13:21 Кеча // 66203\n15:47 Кеча // 60008


Исроил Ғазо минтақасидаги иншоотларга ҳаводан янги зарбалар берди.\nиюл 09, 2006\nБир фаластинлик нобуд бўлди, бир неча киши яраланди.\nЖанггарилар тушган машинага отилган ракета нишонга тегмади. Натижада бир ўткинчи ҳалок бўлди.\nИсроил ҳарбийларининг деярли икки ҳафтадан буён давом этаётган амалиётлари чоғида 40 фаластинлик – жанггарилар ва тинч аҳоли вакиллари нобуд бўлди.\nБМТ Фаластиннинг тинч аҳолиси жабр кўраётганлиги учун Исроилни номутаносиб куч ишлатаётганликда айблади. БМТнинг бир қатор тузилмалари Ғазо минтақаси гуманитар ҳалокат ёқасига келиб қолганлигидан огоҳлантирди.\nИсроил жанггарилар қўлидаги ўз аскари Гилад Шалитнинг озод қилинишини, Исроил ҳудуди ракеталардан ўққа тутилишининг тўхтатилишини талаб қилаяпти.